БАРҚАРОР ТАРАҚҚИЁТ ВА БАХТЛИ КЕЛАЖАК УЧУН ОВОЗ БЕРДИК! - 21ASR\nБАРҚАРОР ТАРАҚҚИЁТ ВА БАХТЛИ КЕЛАЖАК УЧУН ОВОЗ БЕРДИК!\tSayshanba, 06 Dekabr 2016 12:00\t21ASR\tМамлакатимизда халқаро стандартларга мос миллий сайлов тизими шакллантирилиб, фуқароларнинг ўз хоҳиш-иродасини эркин билдириш ҳуқуқи амалда таъминлангани халқимизнинг сиёсий ва фуқаролик фаоллиги, эл-юрт тақдирига дахлдорлик ҳисси тобора юксалишида муҳим омил бўлмоқда. Айтиш керакки, демократик ҳуқуқий давлат ва фуқаролик жамиятининг асосий белгиси бўлмиш сайловлар шундай муҳим жараёнки, бунда ҳар бир инсон юрт тақдири, ўз келажагининг ҳимояси учун қайғуради ва овоз беради. Бир неча ойдан бери интиқлик билан кутилган 4 декабрь – Ўзбекистон Республикаси Президенти сайлови куни ҳам юртдошларимиз қалбида ўзига хос юксак дахлдорлик туйғулари намойиши билан эсда қоладиган бўлди.\nМустақил мамлакатимизнинг барча ҳудудида бўлгани каби Қорақалпоғистон Республикасидаги 591-сайлов участкасининг ҳаммасида Ўзбекистон Республикаси Президенти сайлови уюшқоқлик, очиқлик, ошкоралик тамойиллари, тобора гуллаб-яшнаётган ўлканинг юрт тараққиётига салмоқли улуш қўшаётган фидойи фарзандларининг фаол иштироки асосида бошланди.\nЭрта тонгдан “Дўстлик” орденли – Нукус шаҳри, Тўрткўлдан тортиб Тахтакўпиргача, Элликқалъадан Қўнғиротгача, Манғитдан Мўйноққача бўлган аҳоли масканларида яшаётган фуқаролар юртимизнинг бугунги илғор тараққиёти, эртанги ёруғ истиқболи учун овоз беришга шошдилар. Сайлов участкаларида фуқароларнинг ўз конституцион ҳуқуқларини тўла амалга ошириши учун зарур шарт-шароитлар яратилган.\n172-сонли сайлов участкаси Беруний шаҳридаги 6-сон Болалар мусиқа ва санъат мактабининг замонавий биносида жойлашган. Сайлов участкаси барча зарур алоқа воситалари, компьютер ва ташкилий техника, ҳуқуқий адабиётлар билан таъминланган. Участка сайлов комиссияси таркибида илгари сайлов комиссияларининг фаолиятида бевосита иштирок этган ва муайян тажрибага эга фуқаролар бор.\n– Мамлакатимиз сиёсий ҳаётидаги ушбу муҳим тадбирда иштирок этиши учун “Бўстон” маҳалласининг 1 минг 774 нафар фуқароси рўйхатга олинган, – дейди участка сайлов комиссияси раиси Маҳмуджон Аметов. – Эрталабки соат 6 да сайлов участкаси эшикларини очганимизда биринчилардан бўлиб юзларидан нур ёғилиб турган икки нафар ёши улуғ оқсоқол кириб келишди. Ўзлари танлаган муносиб номзодга овоз бериш билан биргаликда юртимизнинг обрў-эътибори янада ошсин, халқимиз бунданда фаровон, айниқса, ёш авлоднинг келажаги порлоқ бўлсин, деб дуолар қилишди. Улардан кейин биринчи марта сайловчилар рўйхатига киритилган 44 нафар навқирон ёшлардан бири кириб келди!\n– Озод, обод юртимизнинг Бош қонуни – Конституциямиз берган демократик ҳуқуқлар бўйича Ўзбекистон Республикаси Президенти сайловида иштирок этаётганимдан беҳад бахтиёрман, – дейди 18 яшар Достонбек Ибодуллаев. – Мен бугун биринчи марта овоз беришда қатнашдим. Ва менинг тенгдошларимдан тортиб етмиш, саксон яшар отахон ҳамда онахонларгача барча-барчасининг бу сайловларга катта умид боғлаётгани, азиз Ўзбекистонимизнинг қадди янада тик, тенглар ичра тенг, турмушимиз ҳар томонлама фаровон бўлишига ишончи комил эканини юрак-юракдан ҳис қилдим. Энг муҳими бу юксалишга ҳар ким ўз улушини қўшиш иштиёқи билан яшамоқда!\nАйтиш жоизки, Қорақалпоғистон Республикаси бўйича 27 минг 974 нафар навқирон авлод вакиллари биринчи марта овоз бериш бахтига муяссар бўлишди. Уларнинг кўпчилиги эртанги кунда Устюрт бойликларини ўзлаштириш, ҳудуд иқтисодини мустаҳкамлаш, кичик бизнес ва хусусий тадбиркорликни жадал ривожлантиришда фаол қатнашади.\nЎзбекистон Республикаси Президенти сайлови истиқлол ва демократик ислоҳотлар боис ижтимоий тараққиётнинг юксак босқичига кўтарилган, иқтисодиётни модернизация ва диверсификация қилиш борасида янги марраларни кўзлаётган Хоразм вилоятида ҳам ҳар қачонгидан уюшқоқлик, фаоллик билан бошланди. Мустақил мамлакатимизнинг энг гўзал шаҳарларидан бирига айланаётган Урганч, барча шаҳар ва қишлоқлар аҳолиси вакиллари мавжуд 463 та сайлов участкаларига ошиқди.\nБу сайловда Гурлан туманидан 91 минг 403 сайловчининг, шу жумладан, айни кунларда ўн саккиз ёшга тўлган 2 минг 678 йигит ва қиз фаол иштирок этди. Тумандаги 36 та сайлов участкаси эрта тонгдан сайловчилар билан гавжум бўлди.\n– Сайловда илк бор қатнашаётган ўн саккиз яшар йигит ва қизларнинг кўзларида чақнаган умид ва ишонч мени ҳаяжонга солди, – дейди 103-сайлов участкасида овоз берган қишлоқ мулкдори, тумандаги “Ҳайтиммат ота” фермер хўжалиги раиси, Ўзбекистон Қаҳрамони, O‘zLiDeP аъзоси Гулиммат Ҳайтимматов. – Бу бахтиёр ёшларни кўриб, ўзим тенги авлоднинг тоғни талқон қиладиган ўн саккиз яшар чоғимиз ёдимга тушди. Фақат истиқлолгина инсоннинг қадрига етди, унга ер ва мулк ҳуқуқини, мулкдорлик мақомини берди. Айниқса, фермер ва тадбиркорлар орасида ёшларнинг сони кўпаяётгани кишини севинтиради. Сайловда партиямиз аъзолари фаол иштирок этгани ҳам эътирофга лойиқ. Ўзбекистон Республикаси Президенти сайлови ҳам O‘zLiDePнинг нақадар уюшган, ўз фаолиятини мамлакат ҳаёти билан бирга қурган, наинки бугунги кун, балки келажак манфаатлари билан уйғун партия эканини кўрсатди. Бизнинг бугунги сайловда берган овозимиз, танловимиз мамлакатимиз равнақини сифат жиҳатидан янги довонга олиб чиқишига ишонамиз!\nЯнгибой ҚЎЧҚОРОВ,“ХХI asr”мухбири\n– Ўзбекистон Республикаси Президенти сайловини ўтказувчи сайлов участкамиз бўйича муҳим сиёсий жараёнга пухта ҳозирлик кўрилгани бугун ўз амалий натижасини берди, – дейди Бухоро шаҳридаги 14-сайлов участкаси раиси Зиёда Ҳожиева. – Участкамиз таркибида “Навбаҳор” ва “Ойбек” маҳалла фуқаролар йиғини ҳудудидаги 26 та кўп қаватли уйларда истиқомат қилувчи 2 минг 935 нафар сайловчи, шу жумладан, сайловда илк маротаба иштирок этаётган 31 нафар йигит-қизлар эрта тонгданоқ сайлов участкаси жойлашган 13-умумтаълим мактаби биноси томон йўл олишди.\nТаъкидлаш ўринлики, мамлакат тақдирини ҳал қиладиган муҳим сиёсий жараёндан ушбу ҳудудда яшовчи, сайлаш ҳуқуқига эга бўлган бирор киши четда қолгани йўқ. Кўзи ожиз инсонлардан 2 нафари, имконияти чекланган 20 нафарга яқин кишилар учун ҳам шароитлар яратилди. Сайлов куни турли сабабларга кўра ўз уйида бўлмайдиган 14 нафар сайловчи муддатидан олдин овоз беришди. Эл-юрт орасида ҳурмат-эътибор қозонган, миллий сайлов қонунчилигимизни яхши биладиган 9 нафар кишидан иборат участка сайлов комиссияси аъзолари эътиборидан ҳудудда истиқомат қилувчи 89 ёшли Виктор Каномоно, 86 ёшли Клавдия Штирлова, 76 ёшли Яҳё ота Шамсиев, 61 ёшли Солиҳа ая Шодиева каби юртдошларимиз четда қолишмади. Ўз уйларида овоз берган бу отахон ва онахонлар юртимиз равнақи, халқимиз фаровонлиги учун беминнат хизмат қилишга тайёр бўлган, ўзлари танлаган муносиб номзодни якдиллик билан қўллаб-қувватлашди.\n– Мен собиқ совет тузуми сайловларида ҳам иштирок этганман, – дейди Қоракўл туманидаги Пахтакор маҳалласида истиқомат қилувчи 95 ёшли уруш ва меҳнат фахрийси Элмурод бобо Жўраев. – У пайтларда ҳаммаси кўр-кўрона амалга оширилар эди. Бугунги давр ёшу қаридан фаолликни талаб этаяпти.\nЭрта тонгданоқ ҳудудимиздаги 324-сайлов участкасига келиб, тенгқурларим, уруш ва меҳнат фахрийлари Шукур Маматназаров, Жаббор Самадов, Бекмурод Холмуродовлар билан бирга овоз бердик.\n– Тўғриси, ўзим танлаган ва овоз берган номзоднинг сайловолди дастури билан танишганимдаёқ, юртимиздаги хотин-қизлар меҳнати ва яшаш шароити бундан кейин ҳам ҳар доим эътиборда бўлишини ҳис этдим, – дейди Бухородаги оилавий корхона зардўзи Муқаддас Жумаева. – Зотан, асосий электорати тадбиркор, ҳунарманд ва фермерлардан иборат сиёсий партия номзоди халқимиз ишончини тўла оқлаши, мамлакатимизни энг тўғри ва ёруғ йўлдан дадил олға олиб боришига ишонаман.\nАсхор ИСТАМОВ,“ХХI asr”мухбири\n– Украина Республикасининг Луганск вилоятида туғилганман, – дейди сайловчи Юлия Аллаева. – Миллатим украин. 1986 йилда Ворошиловоград давлат педагогика институтини тугатиб, ўзбек йигити Суръат Аллаев билан турмуш қургач, ҳаётимни жаннатмонанд замин – Ўзбекистон билан боғлаганман. Шундан буён ўзбек адабиётининг асосчиси, улуғ шоир Алишер Навоий номи билан аталувчи гўзал шаҳарда ўзбек, тожик, қозоқ, рус, татар ва бошқа ўндан зиёд миллат вакиллари билан оға-инидек аҳил ва иноқ истиқомат қилиб келаяпман. Навоий шаҳридаги 13-ўрта умумтаълим мактабида мана 30 йилки, ёш авлодга тарих фанидан сабоқ бераман. Икки ўғил, бир нафар қизим шу заминда дунёга келди. Мактаб ҳамда коллежларда ўқиб, касб ҳунар эгаллашди. Уй жойли, фарзандли бўлишди. Сен бошқа миллат вакилисан деб, биров бизга асло таъна қилган эмас. Аксинча қийналган пайтларимизда барча бизга ёрдам қўлини чўзган. Ўзбеклардаги каттага ҳурмат, кичикка иззат сингари шарқона одоб мезонларини қаттиқ ҳурмат қиламан.\n– Юртдошларимизнинг йилдан йилга ҳуқуқий саводхонлиги ва сиёсий фаоллиги ортиб бораётгани кишини қувонтиради, – дейди Кармана туманидаги 73-сайлов участкаси раиси Муҳайё Норқулова. – Ҳудудимизда рўйхатга олинган 2 минг 353 нафар сайловчининг 35 нафари биринчи марта сайловда иштирок этди. 19 нафар беморлар хонадонига борганимизда уларнинг боши кўкка етди. 18 нафар фуқаро эса муддатидан олдин овоз бериш учун сайлов участкасига келиб, овоз берди.\nМансур АСЛОНОВ, “ХХI asr”мухбири\nЎзбекистон Республикаси Президенти сайлови Самарқандда ҳам байрамона, кўтаринки кайфиятда ташкил этилди. Эрталабдан вилоятнинг шаҳар ва қишлоқларида яшовчи фуқаролар сайлов участкаларига келди. У ерда сайловчилар ўзлари муносиб деб билган номзодларга овоз беришди. Самарқанд давлат чет тиллар институтида ташкил этилган 59-сайлов участкаси ҳам эрта тонгдан сайловчилар билан гавжум бўлди.\n– Мен сайлов участкасига етти ойлик чақалоғим билан келдим, – дейди Ирина Воҳидова. – Она ва бола учун ташкил этилган хонадаги меҳрибон тарбиячилар боламга қараб туришди. Номзодлар ҳақида оммавий ахборот воситалари орқали хабардор бўлганим сабабли, юртимиз, фарзандларимиз бахти-камоли учун курашадиган номзодга овоз бердим.\n– Президент сайловида қатнашиш мен учун фахр ва Ватанга муҳаббат туйғусини янада оширди, – дейди Парвина Ғафурова. – Илк бор сайловда қатнашганимдан ғоятда бахтиёрман. Ҳозирда Самарқанд педагогика ва хизмат кўрсатиш коллежида таҳсил оляпман. Сайловларда яратилган шароитлардан кўнглимиз тўқ.\nВилоятда катта уюшқоқлик билан ўтказилган сайлов халқаро кузатувчиларнинг эътирофига сазовор бўлди. Улар фуқароларимиздаги сиёсий фаоллик, сайлов участкаларида яратилган имкониятларни бошқа мамлакатларда кузатмаганини таъкидлашди.\nЭслатиб ўтамиз, вилоятда 1 минг 30 та сайлов участкаси бўлиб, сайловчилар сони 2 миллион 371минг 640 нафарни ташкил этади.\nМуҳаббат РАВШАНОВА,“ХХI asr”мухбири\n– Бугун тонги соат олтидаёқ барча сайлов участкаларида овоз бериш кўтаринки кайфиятда бошланди, – дейди 13-Қашқадарё округ сайлов комиссияси раиси Исмоил Жўраев. – 884 та сайлов участкасида сайловни ҳамжиҳатлик ва юқори савияда ўтказиш учун барча шароитлар муҳайё этилди. Воҳамизда рўйхатга олинган 1 миллион 984 минг 42 нафар сайловчидан 55 минг 356 нафари биринчи марта овоз берди. Сайловчиларимизнинг, айниқса, илк бор овоз бераётган ёшларимизнинг қувноқ кайфияти, уларнинг мамлакат тақдири, эл-юрт равнақи, осойишта ва барқарор ҳаёт учун овоз беришганидан қувондик.\n– Сайловда овоз берган одам ўз бахтли келажагини яратади, – дейди Миришкор туман озиқ-овқат саноат касб-ҳунар коллежи ўқувчиси Муяссар Қораева. – Мамлакатимизда биз ёшларнинг баркамол бўлиб ўсишимиз учун барча шароит яратилгани пухта билим олишимизда муҳим аҳамият касб этмоқда.\n– Фермерлик ҳаракати мамлакатимиз тараққиётида муҳим ўрин тутади, – дейди Касби туман “Шавкат” фермер хўжалиги раиси, “Фидокорона хизматлари учун” ордени соҳиби Шавкат Турсунов. – Шу боис озиқ-овқат хавфсизлигимизни таъминлаш, қишлоқ келажаги ва тараққиёти бизнинг зиммамиздалигини юракдан англаймиз.\nИстиқлол шарофати туфайли фермер хўжалиги ташкил этиб, қишлоқдошларимнинг бандлигини таъминлаш бахтига эришдим. Тадбиркорликни ривожлантириш орқали ишлаб чиқаришни диверсификация қилиш, аҳоли ҳаёт даражасини юксалтириш борасидаги ислоҳотларнинг бардавомлигини таъминлашга қодир муносиб номзод учун овоз берганимдан бахтиёрман.\nГувоҳи бўлдикки, сайлов вилоятнинг барча туманларида сайлов қонунчилигига, умумэътироф этилган халқаро норма ва стандартларга тўла мувофиқ ҳолда ўтказилди. Вилоят аҳолиси юртимиз равнақи ва халқимизнинг бахтли истиқболи учун даҳлдорликларини дилдан ҳис этиб, бу жараёнда юксак уюшқоқлик, кўтаринкилик, ҳамжиҳатлик билан иштирок этишди.\n– Сайловда туманимиз аҳолиси фаол иштирок этди, – дейди O‘zLiDeP Муборак тумани Кенгаши раиси Панжи Жалилов. – Сайловни юқори савияда, демократик тамойиллар асосида ўтишини таъминлаш мақсадида жойларда партиямиз электорати ва аҳоли ўртасида тарғибот ишларини олиб борганимиз ҳам бу борада муҳим омил бўлди.\n9-Сурхондарё округ сайлов комиссиясига қарашли 734 та сайлов участкасида овоз бериш жараёнлари юксак демократик талаблар асосида ўтди. Рўйхатга олинган 1 миллион 581 минг 214 нафар сайловчининг 37 минг 824 нафари биринчи марта овоз бераётган ёшлар, 119 нафари 100 ёшдан ошганлар, 3 минг 812 нафари биринчи гуруҳ ногиронлари, 2 минг 315 нафари эса кўзи ожиз ногиронлардир.\nШеробод туманидаги 8-сонли Болалар мусиқа ва санъат мактаби Галагузар маҳалласидаги кўркам масканлардан бири ҳисобланади. 66-сайлов участкаси жойлашган ушбу муассаса кеча ҳар доимгидан-да гавжум бўлди. Субҳи дамдан юрт истиқболига, унинг равнақига ўзини даҳлдор деб билган маҳалладошлар овоз бериш учун шошилдилар.\n– Эрталаб соат 6.00 да давлатимиз мадҳияси янгради ва тегишли тартибда сайлов қутилари муҳрланиб, ҳужжатлар расмийлаштирилгач овоз бериш бошланди. Ушбу жараёнда сайлов участкаси аъзоларидан ташқари сиёсий партиялар, маҳаллий ҳамда халқаро ташкилотларнинг кузатувчилари ва оммавий ахборот воситалари вакиллари иштирок этишди, – дейди участкаси раиси Панжи Саидқулов.\nУшбу маҳалла ҳудудида жойлашган Шеробод туман тиббиёт бирлашмасида стационар даволанишдаги сайловчиларга участка аъзолари томонидан гувоҳлар иштирокида овоз бериш имконияти яратилди. Бемор Сожида Чориева ҳам ана шу имкониятдан фойдаланди.\n– Сайлов куни шифохонада бўлсам-да, сайлаш ҳуқуқимдан тўлиқ фойдаландим. Бу борада мен участкамиз аъзоларига миннатдорчилик билдириш баробарида мамлакатимизда фуқароларимизни ижтимоий муҳофаза қилишга катта эътибор қаратилганидан мамнунлигимни ҳам таъкидламоқчиман, – деди у.\n70 ёшли Ҳалима ая Халиловага эса уйда овоз бериш учун шароит яратилди. Онахон ўз фуқаролик ҳуқуқидан фойдаланар экан, юрт тинчлигини тилаб дуо қилди. Сайлов кунида 66-сайлов участкаси сайловчилари рўйхатидаги Ҳалима ая сингари 70 ёшдан ошган 43 нафар кексалар ҳам овоз беришди. Айниқса илк бор овоз бераётган ёш ўғил-қизлар учун бу кун қизиқ ва ҳаяжонли бўлди. 66 нафар тенгдошлари қаторида Фарангиз Абдухалилова ўзи танлаган номзодга овоз берди:\n– Тўғриси, участкага кириб келишим билан улғайганимни ҳис эта бошладим. Ҳамма жараёнлар тегишли қонунчилик талаблари асосида кечди. Ўзбекистонда Президент сайлови ҳақида шу пайтгача назарий билимга эга бўлган бўлсам, бугун мазкур жараённинг бевосита иштирокчисига айландим, – хурсандлигини изҳор қилди у.\nХалқ депутатлари Шеробод туман Кенгашига O‘zLiDePдан сайланган депутат Бўри Омонов партия кузатувчиси сифатида мазкур сайлов участкасида фаолият кўрсатди:\n– Қонунийлик, ошкоралик, холислик ва тартиб-интизом ҳамда тенглик сайловолди тарғибот пайтида қандай таъминланган бўлса, бугун ҳам шу даражада бўлди. Участкада қонунда белгиланган ҳуқуқларимдан тўла фойдаландим. Жараён давомида қонунбузилиши ҳолатлари кузатилмади.\nДарҳақиқат, мазкур эътирофлар Ўзбекистон Республикаси Президенти сайловида фуқароларимизга очиқлик ва ошкоралик принциплари асосида конституциявий ҳуқуқларидан тўла фойдаланиш имконияти берилганининг ҳаётий тасдиғидир.\nМуҳиддин ЖАББОРОВ,“XXI asr” мухбири\nЖиззах вилояти – Сайлов билан боғлиқ муҳим жараёнлар, тадбирлар, сайлов қонунчилигига оид тарғибот ишлари оммавий ахборот воситалари орқали кенг жамоатчилик эътиборига мунтазам етказиб борилди, – дейди Президент сайловини ўтказувчи 4-Жиззах округ сайлов комиссияси матбуот маркази раҳбари Парда Холматов. – Вилоятда 466 та сайлов участкаси тузилиб, уларда 814 минг 919 нафар сайловчи рўйхатга олинган бўлса, шундан 21 минг 30 нафари илк бора овоз беришди.\nУлардан 5 минг 435 нафари ўз ҳуқуқидан фойдаланган ҳолда муддатидан олдин овоз беришди. Улардан бири – Жиззах шаҳрининг Турон маҳалласида истиқомат қилувчи Лайло Сатторова хорижга кетаётгани сабабли муддатидан олдин ўз фуқаролик бурчини адо этди.\n– Мазкур сиёсий жараёнда фуқароларнинг фаол иштирок этаётганини уларнинг сайловга оид ҳуқуқий билимлари ошгани билан изоҳлаш мумкин, – дейди Жиззах шаҳридаги Турон маҳалласида жойлашган 15-участка сайлов комиссияси раиси Дилфуза Шокирова. – Участка сайлов комиссиясида 2 минг 770 нафар сайловчи рўйхатга олинган бўлиб, уларнинг 42 нафари сайловда илк бор иштирок этди. Уларнинг аксари қисми ҳудуддаги Жиззах енгил саноат касб-ҳунар коллежида таҳсил олади. Шу сабабли сайловга тайёргарлик жараёнида участка сайлов комиссияси аъзолари мазкур коллежда бўлиб, ёшлар ўртасида сайлов қонунчилиги тарғиботига қаратилган бир қатор тадбирлар ўтказишди. Бундай тадбирлар вилоятдаги мавжуд барча сайлов участкаларида олиб борилди.\nТаъкидлаш жоизки, жойларда фуқароларнинг сайлов ҳуқуқини амалга ошириши учун барча шароитлар яратилган. Турон маҳалласида истиқомат қилувчи 24 нафар кекса, ногирон ва беморлар учун кўчма сайлов қутилари олиб борилди. O‘zLiDeP Жиззах вилояти Кенгаши қошида ташкил этилган ҳудудий сайлов штабида ҳам сайлов участкаларига қўйилган 466 нафар кузатувчилар, депутатлар, партия фаоллари ўзларига ажратилган ваколатлар доирасида жараёнда иштирок этишди.\nБаҳром МИРЗАҚОБИЛОВ,“ХХI asr”мухбири\nСирдарё вилоятининг барча сайлов участкалари эшиги давлатимиз мадҳияси жарангига ҳамоҳанг очилиб, юраклар ажиб фахру ифтихор ҳисси билан тўлиб тошди. Нуроний отахон ва онахонлар сайлов участкаларида эл тинчлиги ва омонлигини тилаб дуога қўл очишди ва биринчилардан бўлиб овоз беришди. Чўлни бўстонга айлантиришга муносиб ҳисса қўшган кекса отахону онахонлар, бунёдкорлик ишларида азму шижоатни қўлдан бермай келаётган навқирон кишилар, илк марта фуқаролик бурчини бажариш учун ҳаяжон билан қадам ташлаётган йигит-қизлар, Ўзбекистоннинг янги Президентини сайлаш учун белгиланган сайлов участкаларига етиб келишди.\nАйтиш керакки, Президент сайловини ўтказувчи 8-Сирдарё округ сайлов комиссияси томонидан 271 та сайлов участкасида сайловолди тарғибот-ташвиқот ишлари – семинар-тренинг, учрашув, турли акцияларнинг ташкил этилгани бундай фаолликка замин ҳозирлади.\n– Сайловчиларнинг ҳуқуқий маданиятини юксалтириш мақсадида вилоят халқ таълими, касб-ҳунар таълими бошқармалари ва “Камолот” ёшлар ижтимоий ҳаракатининг вилоят Кенгаши билан ҳамкорликда вилоятдаги барча таълим муассасалари ўқувчи ва талабалари иштирокида ўтказилган “Менинг овозим – Ватаним келажаги” мавзусидаги иншолар танлови ёшларнинг ҳуқуқий саводхонлиги ошишига туртки бўлди, – дейди 8-округ сайлов комиссияси раиси Солижон Қудратов. – Жумладан, Хотин-қизлар қўмитаси, “Маҳалла” хайрия жамоат фонди, “Нуроний” жамғармаси вилоят бўлимлари билан ҳамкорликда жойларда ўтказилган “Мен шахсан ўзим учун овоз бераман”, “Менинг оиламда ҳар бир аъзо ўз овозига эга”, “Сайловчилар рўйхатида бормисиз?” мавзуларидаги тарғибот-ташвиқот ишлари ўз самарасини кўрсатди. Республика Маънавият-тарғибот маркази вилоят бўлими ва миллий-маданият марказлари фаоллари билан ҳамкорликдаги “Ягона оилада” мавзусида тарғибот ишлари турли миллат вакилларининг янада жипслигини, аҳиллигини таъминлашга хизмат қилди.\nЎз навбатида, округ сайлов комиссияси ҳузуридаги Матбуот маркази вилоятдаги мухбирларни ва маҳаллий журналистларни тегишли тартибда аккредитациядан ўтказиб, сайлов жараёнини кенг ёритилишида муносиб ҳисса қўшди.\n– Президент сайловини ўтказиш учун ташкил этилган сайлов участкалари ўртасида “Энг намунали тайёрланган сайлов участкаси” кўрик-танловининг ўтказилиши айни муддао бўлди, – деди округ сайлов комиссияси раиси муовини Сайёра Удаева. – Унда Сирдарё туманидаги 11-сонли мусиқа ва санъат мактабида ташкил этилган 206-сайлов участкаси биринчи ўринга муносиб деб топилди. Сайлов жараёнида илк марта овоз бераётган ўғил-қизлар, уй бекаларининг ҳуқуқий саводхонлигини ошириш масалаларига алоҳида эътибор қаратилди.\nСайловда 4 минг 143 нафар сайловчи муддатидан аввал овоз берди, биринчи марта овоз берган ёшларимиз эса 15 минг 300 нафарни ташкил этди. Ўз навбатида округ ва участка сайлов комиссиялари фаолияти билан танишган Европа хавфсизлик ва ҳамкорлик ташкилотлари вакиллари, Мустақил Давлатлар Ҳамдўстлиги кузатувчилари сайловчиларнинг эмин-эркин ўз ҳақ-ҳуқуқидан тўла фойдаланган ҳолда овоз беришгани, сайловчилар учун тенг шароит яратилганини эътироф этишди.\n– Ёшим етмишда, мустақиллик давридаги тарихий сиёсий воқеага яна бир карра гувоҳ бўлаётганимга шукр қилдим, – дейди Гулистон шаҳридаги Намуна маҳалласидаги 11-сайлов участкаси сайловчиси Муҳаммадлойиқ ота Абдулҳаев.\n– Юртимизда Президент сайлови муносабати билан ташкил этилган барча тадбирларда биз кўзи ожизлар ҳам тўлақонли иштирок этдик, – дейди Кўзи ожизлар жамияти Сайхунобод туман бўлими раиси Жуманазар Бобобеков. – Аввало, биринчи марта бизга шунчалик эътибор қаратилиб, ўзимиз танлаган номзодни мустақил сайлаш имкони берилганидан мамнун бўлдик. Аввалги сайловларда сайлов қоғозини ўқий олмаганимиз учун кузатувчи ёрдамида овоз берар эдик. Бу галги сайловда барча сайлов участкаларида кўзи ожиз сайловчилар учун брайль ёзувида бюллетенлар чиқарилгани бизни ғоят мамнун этди.\nНоринисо ҚОСИМОВА,“ХХI asr” мухбири\nХалқимизнинг ўз тақдирига бефарқ эмаслиги Андижон вилоятида бўлиб ўтган сайловда ҳам яққол намоён бўлди. Эрта тонгдан ҳамма – кекса-ю ёш қўлларида сайлов учун берилган таклифнома ва фуқаролик паспорти билан сайлов участкаларига келишди.\nАна шундай мамнунлик ва жўшқинлик овоз бериш учун сайлов участкаларига келаётган ҳар бир фуқаронинг юз-кўзида акс этган. Улар нафақат фуқаролик бурчларини адо этаётганидан, балки ҳар бир одамнинг хоҳиш-иродаси инобатга олиниб, ҳақ-ҳуқуқлар ҳимоя қилинадиган мамлакатда яшаётганидан хурсанд.\n– Сайлов участкаларида она ва бола хоналарининг ташкил этилгани айни муддао бўлди, – дейди Андижон вилояти халқ таълими ходимларини қайта тайёрлаш ва малакасини ошириш институти биносида жойлашган 13-сайлов участкасига келган Нозимахон Сиддиқова. – Бу, айниқса, аёлларга қулайлик яратди. Сайлов участкасига келган ҳар бир аёл яратилган шароитдан хурсанд бўлди. Фарзандини она ва бола хонасига қўйиб, алоҳида кабинада ўзи, оиласи ва фарзандининг эртаси учун овоз берди.\nТаъкидлаш жоизки, Андижон вилояти бўйича 1 миллион 851 минг 256 нафар сайловчи рўйхатга олинган бўлиб, уларнинг 44 минг 622 нафари илк бор овоз бериш бахтига муяссар бўлди. Вилоят бўйича 773 та сайлов участкаси изчил фаолият кўрсатди.\nҚиш фасли бўлишига қарамай гуллар, фавворалар ҳамда тадбиркорлар шаҳри бўлган Наманган кўчалари тонг қоронғусида ҳам ранг-баранг чироқлар ёғдусидан янада тароватли ва файзли бўлди.\nМаълумот ўрнида айтиш керакки, вилоятда 690 та сайлов участкаси бўлиб, Президент сайловида иштирок этувчи сайловчилар сони 1 миллион 635 минг 939 нафарни ташкил этди.\nВилоят маркази бўлган Наманган шаҳрининг барча ҳудудларида катта сиёсий тадбир шукуҳи кечгача ҳукмрон бўлди.\nБобур шоҳ кўчасидаги Наманган хизмат кўрсатиш коллежи биноси. Бу ерда 79-сайлов участкаси жойлашган. Ёруғ ва шинам фойеда 2 минг 998 нафар сайловчи учун барча қулайлик яратилди. Овоз бериш кабиналари, она ва бола, тиббиёт хоналари намунали ташкил этилди.\nЭрта тонгда сайлов участкасига юзларидан нур ёғилиб турган отахон-онахонлар ўз конституциявий ҳуқуқларидан фойдаланиш учун муҳим бўлган сиёсий жараёнда қатнашиш учун келишди.\nБиринчилардан бўлиб “Қадамжо” маҳалла фуқаролар йиғини фаоли, фахрий педагог Маҳмуджон Камолов овоз берди. 80 ёшни қаршилаган отахон аввало Биринчи Президентимизни дилдан ёд этиб, у киши амалга оширган буюк ишларни тилга олди. У киши асос солган фаровон кунлар давомли бўлишини истаб, эзгу ният билан Президентликка муносиб номзодга овоз берди.\n– Сайлов куни асосли сабабларга кўра шу ҳудудда бўла олмайдиган фуқаролардан 13 нафари 24 ноябрь – 2 декабрь кунлари муддатидан олдин овоз беришди, – дейди Наманган шаҳридаги 79-участка сайлов комиссияси раиси Дилдора Раҳимова. – Шунингдек, бугун саломатлиги яхши эмаслиги ва бошқа сабабларга кўра сайлов участкасига кела олмайдиган 14 нафар кексалар, ногиронлар, бетобларнинг уйларига бориб, кўчма сайлов қутида овоз беришни ташкил қилдик. 2 нафар кўзи ожиз сайловчиларимиз брайль алифбосида ёзилган бюллетенлар билан таъминланди.\n– Ўттиз йилдан бери инглиз тили фани ўқитувчиси бўлиб ишлайман, – дейди Нурия Пузанова. – Бугунги сайловга фарзандларим билан бирга келдим. Миллатим татар, фарзандларим рус миллатига мансуб. Лекин оиламизда ҳаммамиз ўзбек тилини, урф-одатларини яхши биламиз ва ҳурмат қиламиз. Биз шундай тинч ва фаровон Ватанда, 130 дан ортиқ миллат ва элат вакиллари худди бир оила фарзандларидек яшаётган жонажон юртда яшаётганлигимиздан фахрланамиз.\nКичик бизнес соҳасида эришаётган натижалари билан тенгдошлари ҳавасини тортаётган ёш тадбиркор – “Imron Textile Group” корхонаси раҳбари Исломбек Қутфиддинов Наманган муҳандислик-технология институти биносида жойлашган 5-сайлов участкасида овоз берди.\n– Ёшим 25 да, мустақиллик тенгдошиман ва мен бундан фахрланаман, – дейди Исломбек. – Институтни иқтисодчи мутахассислиги бўйича битирганимга беш йил бўлди. Талабалигимда тадбиркорлик ва маркетинг сирларини қунт билан ўргандим. “Ёш тадбиркор – юртга мададкор”, “Юрт келажаги”, “Менинг бизнес ғоям”, “Ватаним тараққиётига менинг ҳиссам” танловларида ўз бизнес лойиҳаларим ва ишлаб чиқарган маҳсулотларим билан қатнашиб, ғолиб бўлдим. 2011 йилда “Водий ёғоч савдо” хусусий корхонаси қошида трикотаж маҳсулотлари ишлаб чиқарувчи кичик тикувчилик цехи ташкил этдим. Ўтган йилларда тежалган маблағлар ҳисобидан 244 миллион сўмга хориждан замонавий тикув машиналари келтириб ўрнатдик. Корхонада дастлаб 4 киши ишлаган бўлса, бугун ишчиларимиз 70 тага етди. Ҳозир 20 дан ортиқ турдаги тайёр трикотаж маҳсулотларини экспорт қилмоқдамиз. Мен сайловда тинчлик ва тараққиёт учун овоз бердим.\nКомилжон ФАЙЗИЕВ,“ХХI asr”мухбири\nФарғона вилояти сайловчилари ҳам Ўзбекистон Республикаси Президенти сайловини кўтаринки кайфиятда уюшқоқлик билан ўтказишди. Ушбу сайлов жараёни донишманд халқимизга хос бўлган каттага ҳурмат, кичикка иззат, аёлга эҳтиром каби азалий қадриятларимиз руҳида бўлиб ўтди. Вилоятда 2 миллион 417 минг 891 та сайловчи рўйхатдан ўтган бўлиб, улардан 74 минг 492 нафари илк маротаба бу муҳим сиёсий жараёнда қатнашдилар.\n– Юртимизда ўтказилган бундай жиддий жараёнга ватандошларимнинг катта қизиқиш билан иштирок этганликларини кўриб, демократик тамойиллар, қонун устуворлиги асосий мезонга айланган мамлакатда яшаётганлигимдан яна бир бор фахрландим, – дейди Нодир Ҳайдаров.\n– Тадбиркорлик ривожини янги босқичга кўтариш ҳамда унинг давлатимиз тараққиётига қўшаётган улушини янада оширишга катта эътибор қаратилмоқда, – дейди бағдодлик тадбиркор Ғайратжон Йўлдошев. – Мен ёқлаб овоз берган номзоднинг сайловолди дастурида ҳам мамлакатимизнинг халқаро майдондаги иқтисодий жиҳатдан нуфузини ошириш, бунда ишлаб чиқариш салоҳиятини янада ошириш зарурлиги, пировардида эса фуқароларимизнинг фаровон турмушини таъминлаш ва кучли фуқаролик жамиятини шакллантириш лозимлиги яққол белгилаб қўйилган. Мен бугунги сайловда айнан мана шундек халқпарвар ва жонкуяр инсонга овоз берганимдан мамнунман.\nO‘zLiDeP Фарғона вилоят Кенгаши Матбуот хизмат\nЎзбекистон Республикаси Президенти сайлови Тошкент вилоятида ҳам демократик тамойиллар – очиқлик, ошкоралик асосида бўлиб ўтди. Вилоятнинг 18 та шаҳар ва туманида ташкил этилган 878 та сайлов участкасида сайловчилар учун зарур шарт-шароитлар яратилди. Участкалар зарур жиҳозлар, алоқа воситалари, турли ахборот ҳамда маълумотлар билан таъминланди. Айниқса, сайловда биринчи марта иштирок этаётган ёш сайловчиларга овоз бериш тартиби, ушбу сиёсий жараённинг моҳияти, аҳамияти тўғрисида тушунтириш ишлари олиб борилди. Сайловда вилоятдан 1 миллион 911 минг 666 киши иштирок этиб, ўзлари танлаган номзод учун овоз беришган бўлишса, шулардан 45 минг 355 нафари илк марта қатнашган ёшлардир. Бу муҳим сиёсий тадбир мобайнида сайловчилар билан мулоқотда бўлар эканмиз, фуқароларимизда юрт келажагига даҳлдорлик ҳисси юқори эканлигига гувоҳ бўлдик.\n– Тадбиркорлик фаолиятимни 1993 йилда бошлаганман, – дейди Фурқат Абдуазимов. – Истиқлолнинг дастлабки кунлариданоқ биз тадбиркорлар давлатимиз, ҳукуматимизнинг доимий эътиборидамиз. Эркин фаолият юритаман, ишлаб чиқарган маҳсулотимни ўзим эркин сотаман. Бугунги кунда шу даражада имконият ва имтиёзлар яратиб берилганки, буларни юрт кезган, бошқа давлатларда бориб қиёслаш имконига эга бўлган тадбиркор янада кенгроқ англаб етади. Иш юзасидан дунёнинг бир қатор давлатларига қилган сафарим чоғида ҳамкорларим билан суҳбатлашиб, уларга юртимизда ишбилармонлар учун яратилаётган шароитлар ҳақида гапириб берганимда, юртимизга ҳаваслари ортар эди. Буларнинг барчаси, мамлакатимизнинг Биринчи Президенти Ислом Каримов бошлаб берган ва бугунги кунда оғишмай давом этаётган одил сиёсат натижасидир.\n– Сайловда O`zLiDePдан кузатувчи сифатида иштирок этаяпман, – дейди O`zLiDeP фаоли, 352-сайлов участкаси кузатувчиси Дилфуза Эгамназарова. – Аҳолимиз эрта тонгдан фуқаролик бурчларини адо этиш мақсадида ўзлари танлаган номзодга овоз бергани келишди. Участкамизга хорижлик халқаро кузатувчилар ташриф буюриб, одамларимиздаги фаоллик, уюшқоқлик, мамлакат келажагига бефарқ эмасликларидан кўнгиллари тўлди.\n– Германия, Хитой, Қозоғистон ва Корея Республикаларидан келган хорижлик халқаро кузатувчилар туманимиздаги 66 та сайлов участкасининг айримларида бўлишди, – дейди O`zLiDeP Қибрай тумани Кенгаши раиси ўринбосари Зарофат Муҳамедова. – Туманимизда сайловда иштирок этаётганларнинг 2 минг 472 нафарини 18 ёшга тўлган ёшлар ташкил этади. Уларнинг фаоллиги, хорижлик кузатувчилар билан инглиз тилида эркин мулоқотда бўлиши меҳмонларни ҳайратлантирди. Айниқса, ёшларнинг кекса сайловчилар, ёш болали ота-оналарга ўзбекона ҳурмат-эҳтиромининг гувоҳи бўлган халқаро кузатувчилар бундай бағрикенглик, одоб-ахлоқ фақат бизнинг юртдошларимизга хослигини, бундан ўрнак олса арзишини таъкидлашди.\n– Ёшим 80 дан ошди, – дейди Мамлакат ая Абдуазимова. – Кўп йиллар деҳқончилик қилганман. Шу кунларга етказганига шукур, замонадан айланай. 8 нафар фарзандимнинг барчаси уйли-жойли, топарман-тутармон. Бири ишчи, бири тадбиркор. Фарзандларим ва 18 ёшга тўлган 27 нафар набираларим эрта тонгданоқ сайлов участкаларига бориб, овоз бериб келишди. Соғлигим туфайли сайлов участкасига чиқа олмадим, шу боис уйимдан туриб мен ҳам ўз бурчимни бажардим.\nШу куни вилоятдаги мавжуд 812 та сайлов участкасида Президент сайлови кўтаринки руҳда ўтди. Вилоят сайлов комиссияси томонидан келтирилган маълумотлар бўйича жами 18 та шаҳар ва туманлардаги сайлов участкаларида сайловни ўтказиш билан боғлиқ қонунбузилиши ҳолати қайд этилмади.\nЗиёдулла МЎМИНОВ, “XXI asr” мухбири


18:44 / 15.12.2018\nЁдингиздами, болаликда фантастик фильмлар томоша қилиб, унда намойиш этилган технологиялар ҳаётга кириб келиши ҳақида орзу қилардик. Истаклар ижобат бўлди! Тўғри, у одатий нарсага айлангани учун ҳали сезишга улгурмадингиз. Гап нима ҳақида эканини ёдингизга соламиз.\nMagic Leap деб номланган компания бор. У беш йилдан бери мавжуд. Айнан у мазкур технологияни ишлаб чиқармоқда. Унинг лойиҳасига Google инвесторлик қилмоқда. Компания жами 500 миллион доллар инвестиция тўплаган. Ҳақиқий маҳсулот ҳали чиқмаган, бироқ унинг видеоси бор. У кишини ҳайратга солади.\nИмо-ишоралар билан бошқариш\nИсталган техникани бошқаришми? Бир зумда! MYO билакузукларини харид қилинг. Бу қурилма имо-ишораларингиз ва мушаклар ҳаракатини ҳисоблайди. Кейин эса ёқилган қурилмага буйруқ беради.\nУниверсал қон гуруҳи\nҚоннинг манфий резус фактордаги гуруҳи универсал саналиши кўпчиликнинг ёдида бўлса керак. Агар одамга қон қуйиш керак бўлса, камёб гуруҳлар учун донор топиш муаммога айланади. Бироқ олимлар янги технологияни аллақачон синаб кўришди. У қон гуруҳини ягона стандартга ўтказиш имконини беради. Синовлар муваффақиятли ўтган.\nУ ҳақида орзу қилганларимизни бир эсланг! Тўғри, ҳозирча фақат микрообъектлар учун. Моҳият шундан иборатки, у ёруғликни акс эттириб, кўринмаслик эффектини берадиган олтин антенналардан тайёрланган. Микрообъектда кашфиёт синаб кўрилган, уни кўпчилик учун оммабоп маҳсулотга айлантириш учун анча йил талаб этилади.\nЁруғлик майдони камераси\nУнда олинган тасвирларнинг ижобий жиҳати тайёр суратда фокус ва кескинликни ўзгартириш имкониятидир. Сураткашлар учун топилманинг ўзи эмасми? Lytro компанияси аллақачон ана шундай пленоптик камераларни ишлаб чиқармоқда.\nҲозирда олимлар инсон танасига имплантация қилиш мумкин бўлган митти қурилма кашф қилишган. У нейронларни фаоллаштириб, бутун организм бўйлаб ёруғликни “етказади”. Бу каби кашфиёт бошқа воситалар ёрдам беролмайдиган сурункали оғриқларга эга кишилар учун ҳақиқий топилмага айланиши мумкин.\nСимсиз техника ҳаётимизга кириб келган. Симсиз қувватолдиргич ва телевизорлар ёдингизда-ку. Тез орада электр Wi-Fi орқали етказилади.\nЎзини ўзи бошқарадиган машина\nҲа, улар мавжуд ва кўча бўйлаб ҳаракат қилмоқда. Яна ҳайдовчисиз автобус ва самолётлар ҳам бор. Бу тез орада оммавийлашиши эҳтимолдан холи эмас.\nКомпьютер билан суҳбат\nМана бир неча йилдирки, иловалар сабаб смартфонлар билан суҳбатлашяпмиз. Сенсор экрандаги тугмани босишга эринаётган бўлсангиз, қурилмага савол беринг. Жавобни унинг ўзи топади.\nБу ҳам бор. Музлаткич тугаётган маҳсулотларга ўзи буюртма беради, тиш чўткаси эса оғиз бўшлиғи гигиенасини кузатади, маслаҳатлар беради ва маълумотларни стоматологга юборади. Одамлар бу технологиядан анчадан бери фойдаланишмоқда.


14:38 / 03.02.2016 | Maxdumiy | 1713\nАссаламу алайкум! Муҳтарам "Зикр аҳлидан сўранг ҳайъати" аъзолари. Мен ҳозир чет элдаман, автомобилимни таъмирлаш устахонасига берган эдим. Бу ердаги уста масъулиятсизлигидан мен олиб келган эҳтиёт қисмни яроқсиз қилиб қўйди. Шунда мен “сиз эътиборсизлик билан ишга ёндошдингиз, бу эҳтиёт қисмни фалон пулга олдим” десам, уста “майли, айб менда, ўша миқдордаги пулни олмайман” деб айтди ва рози бўлган бўлди. Энди “шунча иш қилган уста пул олмай мошинамни тузатиб, чиқариб юборди” деб виждоним қийналаяпти. Масъулиятсизлиги туфайли хизмат ҳаққини бермаганим тўғрими ёки рози қилиб хизмат ҳаққини беришим керакмиди? Жавоб учун ташаккур ва эҳтиром ила, Ўш шаҳридан Одилжон.\nБЎЛИШИ ҲАҚИДАГИ ФАСЛ\nالْأَجِيرُ الْمُشْتَرَكُ لَا يَسْتَحِّقُ الْأَجْرَ إِلَّا بِالْعَمَلِ، وَلَهُ أَنْ يَعْمَلَ لِلْعاَمَّةِ، كَالقَّصَّارِ وَنَحْوِهِ. وَلَا يَضْمَنُ مَا هَلَكَ فِي يَدِهِ وَإِنْ شُرِطَ عَلَيْهِ الضَّمَانُ، بَلْ بِعَمَلِهِ، إِلَّا الْآدَمِيَّ إِنْ لَمْ يَتَجَاوَزِ الْمُعْتَادَ.\nМуштарак иш бажарувчи фақат иши учун ҳақ олади. Унинг омма учун иш қилишга ҳаққи бор. Унга кир ювувчи ва шунга ўхшашлар мисолдир. У қўлида ҳалок бўлган нарсага зомин эмас, агар унга зомин бўлиш шарт қилинган бўлса ҳам. Балки иши туфайли зомин бўлади. Фақат одамзод бундан мустасно. Агар одатдагидан ташқари иш қилмаган бўлса.\nЭнди «Мухтасари Виқоя»да келган матнларни шарҳ қилишга ўтайлик.\nМуштарак иш бажарувчи фақат иши учун ҳақ олади. Унинг омма учун иш қилишга ҳаққи бор. Унга кир ювувчи ва шунга ўхшашлар мисолдир.\n«Муштарак иш бажарувчи» деганда фақат бир кишига боғланиб қолмаган ишчи ёки ҳунарманд кўзда тутилади. Тикувчи, бўёқчи ва шуларга ўхшашлар. Унга қилган иши учун ҳақ берилади. У бир кишига боғланиб қолмай, ким буюртма берса, ўшанинг ишини қилиб, ҳақини олаверади.\nУ қўлида ҳалок бўлган нарсага зомин эмас, агар унга зомин бўлиш шарт қилинган бўлса ҳам.\nАгар биров ташлаб кетган нарса унинг айбисиз ҳалокатга учраса, муштарак ишчи тўлаб бермайди.\nБалки иши туфайли зомин бўлади.\nМасалан, кийимни тикаётиб, бузиб қўйди. Кийим унинг айби билан бузилди. Бу пайтда тўлаб беради.\nФақат одамзод бундан мустасно. Агар одатдагидан ташқари иш қилмаган бўлса.\nКемага чиққан одам ғарқ бўлса ёки бировнинг уловини ижарага миниб кетаётган одам йиқилиб, зарар тортса, улов эгаси зомин бўлмайди. Яъни ижара шартномасига асосан хун тўламайди. Аммо мазкур зарарнинг юзага келишида жинояти бўлса, унга яраша жавоб беради.\nЯна шуни ҳам таъкидлаб ўтиш керакки, муштарак иш бажарувчи унга ишонилган амални бажаришда барча воситаларни қўллаши керак бўлади. Яъни унга ишониб топширилган амал ёки нарсага талафот етишининг олдини олишга ҳаракат қилиши лозим. Бепарволиги ёки молга талафот етишининг олдини олишга имкони бўлатуриб қилмаганлиги сабабидан мол талафотга учраса, зомин бўлади. Чунки Набий соллаллоҳу алайҳи васаллам: «Қўлга олган нарсаси то топширгунича зиммасидадир», деганлар. Али розияллоҳу анҳунинг бўёқчи ва заргарни зомин қила туриб: «Одамларга фақат мана шу(зомин бўлиш)гина тўғри бўлади», деганлари ривоят қилинган. Шунингдек, Умар розияллоҳу анҳудан одамларнинг молини сақлаш мақсадида ёлланган кишини зомин қилганлари ҳам ривоят қилинган. Чунки муштарак иш бажарувчи ана шу амал ёки нарсани унга эгадорликсиз манфаат олиш ниятида олади. Орияга олган киши каби зомин бўлади. (Фиқҳул Исламий ва адиллатуҳу, 5-жуз, 497-бет.)(“Кифоя” китобидан)\nЭҳтиёт қисмнинг қийматидан ортиқча хизмат ҳаққини тўлайсиз. Валлоҳу аълам.\nШу ишим тўғрими?\nАзонни чўзиб айтилганда\nМахбусга закот сифатида озиқ-овқат бериш\nАёлим очиқ-сочиқ кийинишни яхши кўради.\nОзиқ-овқат саноатидаги ферментлар ҳақида\nҚабрдаги савол жавоб.\nҲалол пул қарз берилганда ҳаром пул билан қайтарилса.\n“Осиё” исмини қўйса бўладими?\nПитерда намоз вақти\nСпиртлик ичимликлар бор жойда ишлаш\nЙўлда синган нарса\nҲожатхонадан тушган маблағ


Умавийлар даврида илк мадрасалар\nОпубликовано: 15.05.2017 16:57 | Автор: 4-курс талабаси Қурбонова Инобат | Печать | E-mail\nУмавийлар даврида илм-фан юксак даражада ривожланди. Ёш авлодни баркамол қилиб тарбиялашда,жамият тараққиётини ривожлантирадиган илмларни эгаллашга катта эътибор қаратилди. Бу даврда тафсир, улумул қуръон, фиқҳ ва ақида илмлари ривожланганига ҳамдабарчага намуна бўладиган бир қанча уламолар етишиб чиққанига гувоҳ бўламиз. Мисол учун, Ибн Аббос, Абу Ҳурайра, Ибн Умар ва бошқаларни келтириш мумкин.\nМакка, Мадина ва Куфашаҳарларида асос солинган тафсир ва фиқҳ мадрасалари айнан шу даврга тўғри келади.\nДастлаб таълим масжидларда бўлган бўлса, кейинчалик Халифа Умар ибн Абдулазиз ва волий Ашрас ибн Абдуллоҳ Сулламий (ҳ.108–110) биринчи мадрасаларни қуришни жорий қилган. Бу мадрасалар илм-маърифат бешиги вазифасини ўтаган.\nА)Шом мадрасаси– муаллими имом фақиҳ Абу Идрис Хавлоний Оъиз ибн Абдуллоҳ, фақиҳ Қубайза ибн Зуайб Дамашқий, Ражо ибн Ҳайва Фаластиний (имомМоликнинг устози), Макҳул Шомий Дамашқий, Билол ибн Саъд Сукний имом Роббоний барчалари тобеинлардан бўлган. Ҳукумат томонидан буларгаэҳтиёжларига яраша алоҳиданафақалар тайинланган.\nБ) Мадина мадрасаси–дастлаб саҳобалар даврида 130га яқин муаллим-саҳобийлар бўлишган. Кейинги давр тобеинлардан Саъд ибн Мусаййиб, Урва ибн Зубайр, Урва бинти Абдуроҳман ибн Саъд Ансорий, Қосим ибн Муҳаммад ибн Абу Бакр Сиддиқ, Сулаймон ибн Ясор, Ибн Умарнинг мавлоси Нофеъ ва бошқалар.\nД) Макка мадрасаси– бу даргоҳ муфассирларнинг даргоҳи деб ҳам номланади. Муаллимлари –Мужоҳид ибн Жубайр Маккий, Ибн Аббос мавлоси Икрима, Ато ибн Раббоҳ сингари олимларни келтириш мумкин.\nС) Басра мадрсаси– Муҳаммад ибн Сиррин Басрий, Қатода ибн Дуома Садусий сингари тобеинлар.\nИ) Куфа мадрасаси–дастлаб бу мадрасага 300 та Ризвон байъатида иштирок этган саҳобалар асос солишган, Абдуллоҳ ибн Масъуд мадрсаси деб ҳам номланади. Умавийлардан Умар ибн Абдулазиз даврига келиб ривож топди. Муаллимлари– Омир ибн Шураҳбил Шаъбий, Ҳаммод ибн Абу Салама сингари олимлар бўлишган.\nЭ) Яман мадрасаси–асосчиси Муоз ибн Жабал ва Абу Мусо Ашъарий. Давомчи муаллимлари – Товус ибн Кайсон, Ваҳб ибн Мунаббиҳ каби олимлар.\nЖ) Миср мадрасасининг муаллимлари– Язид ибн Аби Ҳубайб ва бошқалар.\nК) Шимолий Африка мадрасасининг муаллимлари– Муовия ибн Худайж, Уқба ибн Нофеъ Фиҳрий ва ҳоказо.\nУшбу мадрасаларда тафсир илми, унинг турлари, ҳадис, ижтиҳод, фиқҳ фанлари ривож топди.Тасаввуф илми асосчилардан бири Ҳасан Басрий ахлоқшунослик, психология, таржимонлик, иқтисод илми ва бошқа бир қатор фан ва илмларнинг ривожигаўз ҳиссасини қўшди.


Ўзбекистон иқтисодиётини кимдир тушуна оладими? | Azon.uz - Ахборот-таҳлилий портал\nЎзбекистон иқтисодиётини кимдир тушуна оладими?\n2569 18:00 09.03.2020\nШу давлатда яшаб, озми-кўпми тажриба орттириб, Ўзбекистон иқтисодиёти қандай қонуниятларга асосланишини тушунсам ўлай агар. Келинг, бир нечта мисоллар билан бу мантиқсизликни ифодалашга ҳаракат қиламан:\nАксарият давлатларда, жумладан, биз узвий боғланган Россияда АҚШ доллари қиймати кескин ошди. Бу ўтган ой (дейлик) 500 доллар олган муҳожиримиз энди 400 доллар маош олишини, Ўзбекистонга бу юртдан келадиган маблағ оқими 25 фоизга камайишини англатади. Табиийки бу домино эффекти туфайли бизда ҳам доллар ошини билдиради, дейсизми? Роса адашасизда! Марказий банкнинг бугунги маълумотига кўра, доллар курси тушган. Қизиғи, АҚШ пули Ўзбекистонда қаторасига олтинчи ҳафта арзонламоқда;\n2. Машиналар нархи\nИқтисодий бўҳронларга энг таъсирчан соҳа автосаноат. Бутун дунёда инқирозлар даврида автоишлабчиқарувчилар нисбатан кўп зарар кўрадилар. Вазиятдан чиқиш, сотув ҳажмини сақлаб қолиш, ҳеч бўлмаса кескин тушиб кетмаслиги учун тиришадилар. Турли акциялар уюштирадилар ва уларнинг энг оммабопи ҳамда таъсирчани нарх чегирмаларидир. 2008 йилда ҳатто каттароқ автомобилига харидор бўлганларга кичикроқ машинасини қўшиб берган автоишлабчиқарувчилар ҳам бўлган.\nАммо бу умумқоидаларнинг бирортаси Ўзбекистонга ўтмайди. Севимли автосаноатимизга акциялар бегоналиги, нарх бўйича чегирма ғайритабиий ҳоллигику майли. Лекин коронавирус босими ва бошқа омиллар ортидан туғилган иқтисодий инқирозлар даврида шартта нархни ошириб юборишини бирор сўз билан тушунтириш қийин. Камига буни расман изоҳлашни ҳам ўзига эп кўрмайди. Оширади, тамом!;\nДунё иқтисодининг энг муҳим индикаторларидан бири – нефть нархи тушса, билингки “пул қочяпти”, ошса, иқтисодга барака киряпти. Бу маҳсулот нархи тушиши занжир реакциясини ҳосил қилиб, жуда кўп маҳсулотлар нархи пасайишига олиб келади.\nБироқ фақат Ўзбекистонда эмас! Бугун, 9 март куни нефть нархи бирваракайига 32 фоизга “ташлаб юборди”. Бу сўнгги ойда маҳсулот қиймати тенг ярмига арзонлаши демакдир. Аммо кўчаларимиздаги бирорта “заправка”да бензиннинг 5 фоизлик арзонлашувни кўриб қолсангиз, кун қаҳрамонига айланасиз;\n4. Кўчмас мулк\nИқтисодиёт шўнғиётганда, ёки ўсмаётганда кўчмас мулк, ёки қисқа қилиб айтганда уй нархи ё барқарор туради, ё тушади. Айниқса савдоси долларга боғлиқ олди-сотдиларда бу жуда билинади. 2008-2014 йилларда кузатилган инқирозларда Ўзбекистонда ҳам бу қонуният қисман ишлаган, кўчмас мулк нархида пасайиш кузатилганди. Бироқ 2020 йилдаги дунё бўҳронлари Ўзбекистон, хусусан пойтахт Тошкент кўчмас мулки баҳосини нафақат туширмади, балки шиддатли ўсиш қайд этилди. Прописка очилиши билан боғлиқ гап-сўзларнинг ўзиёқ бюджет сегменти сапчишига сабаб бўлди. Бу ҳам Ўзбекистон бозори умумият бозорларига эмас, психологик омилларга кўпроқ бўйсунишини исботлайди.\nЎзбекистон таҳлил иқтисодиёт Махсус пул Мақолалар\n785 15:45 13.07.2020\n2222 10:25 13.07.2020\n617 09:58 13.07.2020


Эътиборсиз қолмади — Huquq\nHome / / Эътиборсиз қолмади\nГазетамизнинг 2018 йил 13 сентябрдаги 37 (1130)-сонида «Huquq» почтасидан» рукни остида Сурхондарё вилояти, Бойсун тумани «Сангчил» маҳалласида яшовчи фуқаро Собир Маҳамадиновнинг савол йўллаган мурожаати чоп этилган эди.\nУнда Термиз шаҳрида яшайдиган укаси Самад Каримовнинг бевақт вафот этгани ва марҳумнинг 5 нафар қарамоғида фарзандлари борлиги, шунингдек, икки фарзанди тўлов-шартнома асосида Термиз Давлат университетида таҳсил олаётгани баён этилган. Отасидан кейин фарзандлар тўлов-контракт пулини тўлашга имкониятлари йўқлиги ва бугунги кунда бу бўйича қандай имтиёзлар мавжудлигини сўраган эди.\nТаҳририят ушбу мавзуни ўрганиб чиқиб, тегишли ташкилотларга мурожаат қилди.\nБизнинг мурожаатимизга жавобан Ўзбекистон ёшлар иттифоқи Марказий Кенгашидан таҳририятга хат келди. Унда икки талабадан бири, яъни Саховат Каримовага Ўзбекистон ёшлар иттифоқи Марказий Кенгашининг 04-02/527-сонли фармойиши билан 4 миллион 146 минг 750 сўм тўлов шартномаси тўлаб берилгани маълум қилинган.\nБундай хайрли ишларга қўл уриб, кўмакка муҳтож юртдошларимизга ёрдам қўлини чўзаётган ташкилотлар сафи янада кўпаяверсин.


Касб келажакни кўзлайди, ҳунарда ҳаёт сўзлайди | QISHLOQ HAYOTI\nКасб келажакни кўзлайди, ҳунарда ҳаёт сўзлайди\nФевраль 19, 2018 Marks Yusupov\tТаълим\nКасб-ҳунар таълими бутунлай янгича мезонга ўтказилмоқда\nСўзимиз аввалида Жаҳон савдо ташкилотининг бир маълумотини келтириб ўтишни жоиз билдик: ҳозирги кунда бошланғич синфда таълим олаётган ўқувчиларнинг 65 фоизи келажакда айни пайтда мавжуд бўлмаган касблар билан машғул бўлар экан. Қаранг, нақадар ўйлашга мажбур этадиган маълумот.\nҲа, тараққиёт шиддати жадал. ХХI аср – тараққиёт асри, деймиз. Илм-фан ютуқлари ҳаётимизга тезкор кириб келмоқда. Таъбир жоиз бўлса, эртага кетмонни роботлар чопиши мумкин. Хўш, шундай вазиятда биз унга тайёрмизми? Келажак авлодни шунга тайёрлаб келдикми?\nШундай бўлганда касб-ҳунар коллежларини битирган ёшларимизнинг аксарияти бугун хорижда оддий ишларни қилиб, халқона айтганимизда, “қора ишчи” бўлиб юрмасди.\nГапнинг индаллосини айтганда, ўрта махсус ва касб-ҳунар таълими тизими кўплаб муаммоларимиз йиғилиб қолган соҳа. Мана улардан бири…\n“Коллеж олис, ҳунари қаттиқ”\nБундан бир неча йил олдин бир танишим нолиб қолди. Унинг икки фарзанди коллежда ўқирди. Энг яқин коллеж эса икки қишлоқ нарида жойлашган. Йўл ҳам анчайин узоқ. Яёв бориб бўлмайди. Транспорт учун кунлик ҳаражат керак. Қолаверса, бир ўғли ҳуқуқшуносликка қизиқади. Аммо олаётган таълими қишлоқ хўжалиги соҳасида. Бу коллежда ўзи қизиққан соҳа йўқлиги боис, аграр соҳага ўқишга мажбур бўлган эди. Шу сабаблар билан улар дарсларни кўп қолдиради. Аммо кун-кунора коллеждан одам келиб, “фарзандингни нега ўқишга юбормаяпсан” деган дашномни беради. Бу ҳолдан зада бўлиб кетган она ўшанда дардини дастурхон қилган эди.\nХалқимизнинг пурмаъно нақли бор: “Осмон узоқ, ер қаттиқ”. 12 йиллик мажбурий таълим. Мактабнинг 9-синфини тугатгач, коллежда ўқишни давом эттириш зарур. Коллеж эса олисроқ, таълим ҳам фақат маълум йўналишга ихтисослашган. Табиийки, бу кўплаб муаммоларни юзага келтирар эди…\nКасб-ҳунар таълими ёшларга келажак ҳаёт учун йўлланма бериш, касб-ҳунар эгаллашнинг муҳим палласи ҳисобланади. Мазкур давр инсоннинг етукликка ўтиш босқичи ҳамки, бу унинг нечоғли аҳамиятли ва нозиклигини билдиради. Таъкидлаш керак, ўз даврида республикамизнинг турли ҳудудларида замонавий касб-ҳунар коллежлари ва академик лицейлар барпо этилди. Афсуски, бунда ҳудуднинг шарт-шароити, кадрларга бўлган талаб ва эҳтиёжлар, ўқувчининг ёш ва психофизологик хусусиятлари, қизиқиш ва имкониятлари билан боғлиқ жиҳатлар инобатга олинмади. Таълим муассасаларининг олисда жойлашганлиги, транспорт инфратузилмасининг етарли даражада ривожланмаганлиги ўқувчиларнинг давоматига салбий таъсир кўрсатиб, ота-оналарда жиддий эътирозлар уйғотди. Шу каби муаммолар ўқувчиларнинг давомати ва ўзлаштириш кўрсаткичи пастлигига, маълум ҳудудда муайян соҳалар бўйича кадрларнинг эҳтиёждан ортиқча тайёрланишига, бу эса, ўз навбатида, ишсизлик муаммосининг юзага келишига, ишга жойлаштириш масаласида кўзбўямачилик ҳолатлари кўпайишига йўл очиб берарди.\nМуаммога ечим зарур эди\nДавлатимиз раҳбарининг 2018 йил 25 январдаги “Умумий ўрта, ўрта махсус ва касб-ҳунар таълими тизимини тубдан такомиллаштириш чора-тадбирлари тўғрисида”ги фармони билан уларнинг ечими учун ҳуқуқий асос яратилди.\nЯнгилик шундаки, касб-ҳунар коллежларига ўқувчилар бундан кейин 9-синфни битиргач эмас, ўн бир йиллик мажбурий таълим тизимидан сўнг қабул қилинади. Ўқувчи айни балоғат палласида ўзи ўрганган мактаби, устозлари ва ота-онаси назоратида бўлади, сўнг ўзи танлаган касб-ҳунарни эгаллайди. Айни пайтгача коллежлар фақат кундузги шаклда таълим берган бўлса, эндиликда сиртқи, масофавий ва уйғунлаштирилган таълим шакллари ҳам йўлга қўйилади. Бу кундузги шаклда таълим олишга имконияти бўлмаган, ўқишни иш билан биргаликда олиб борадиган шахслар учун айни муддаодир. Масофавий таълим эса хорижий мамлакатларда тажрибадан ўтган ва кенг тарқалган замонавий, камчиқим ўқитиш усули саналади.\nҲунарга қараб ўқитилади\nБозор иқтисодиёти шароитида маълум касб эгаларига талаб ва эҳтиёж ортиши ёки камайиши табиий ҳол. Касб-ҳунар коллежларида ўз касбини ўзгартиришни ният қилган ёки ўзи истиқомат қиладиган ҳудудда ишга туширилган корхонада фаолият кўрсатишга қарор қилган шахсларни касбга тайёрлаш ва қайта тайёрлаш имконияти яратилади. Эндиликда коллежларга нафақат мактаб битирувчиси, балки аввал ўрта махсус ёки олий маълумот олган, касбини ўзгартирмоқчи бўлган ёки ишсиз қолган фуқаролар ҳам ёшидан қатъи назар қабул қилиниши мумкин.\nКасб-ҳунар коллежларининг моддий-техник базаси, ўқув устахоналари, дарсликлар, ўқув-адабиётлар, малакали кадрлар билан таъминланганлик ҳолати ҳам замон талабларидан анча ортда қолаётган эди. Шунингдек, ўқув-режаларидаги номувофиқликлар сабаб ўқувчининг аксарият вақти умумтаълим фанларини ўқиб-ўрганишга, мактабда олинган билимларни такрорлашга кетар, касб-ҳунарлар ўрганилиш муддати ва даражасига кўра мувофиқлаштирилмаган эди. Коллежда тиббиёт ҳамшираси ёхуд мактабгача таълим муассасаси тарбиячиси бўлиш учун ҳам, тикувчилик ёки пазандачиликни эгаллаш учун ҳам ўқувчи уч йил ўқишга мажбур эди. Эндиликда ўқувчилар ихтиёрийлик асосида тегишли мутахассислик ёки касбга эга бўлиш учун уларнинг мураккаблик даражасидан келиб чиқиб, 6 ойдан 2 йилгача бўлган муддатлардаги табақалаштирилган таълим дастурлари асосида ўқитилади. Бунда кадрларга бўлган реал эҳтиёжлар, иш берувчи корхоналарнинг талаб ва таклифлари албатта ҳисобга олинади. Ҳар қандай иш берувчи корхона ишчисининг юқори малакага эга бўлишидан манфаатдор. Шундай экан, касб-ҳунар коллежи ва иш берувчи корхона ўртасида узвий ҳамкорлик бўлиши, ишлаб чиқариш амалиёти бевосита корхонада ташкил этилиши мақсадга мувофиқ.\nТаълим бепулми? Кимларга стипендия берилади?\nБундан буён юқори технологик тайёргарлик талаб қиладиган 6 ойдан 2 йилгача бўлган касб-ҳунар таълим дастурлари буюртмачи – иш берувчи корхоналар, идора ва ташкилотлар маблағлари ҳисобидан, буюртмачиси бўлмаганлар эса ихтиёрий равишда таълим олувчиларнинг шахсий жамғармаси ҳисобидан амалга оширилиши мумкин. Бу кадрлар тайёрлаш жараёнига буюртмачи ташкилотнинг масъулият билан ёндашишини талаб этади ва ўз-ўзидан таълим жараёнига иш берувчиларнинг билвосита эмас, бевосита иштирокчи сифатида жалб этилишига олиб келади ва пировард натижада касбий таълим сифати ва самарадорлиги ортади. Ёхуд шахсий жамғармаси ҳисобидан тўлов-контракт асосида ўқиётган таълим олувчи юқори касбий таълим сифатини талаб қилишга тўла ҳақли бўлади.\nКам таъминланган оилаларнинг фарзандлари эса давлат бюджети ҳисобидан ўқитилади.\nШуниси эътиборлики, вазирлик, идора ва корпорациялар, йирик иш берувчилар ички имкониятлари доирасида ўқувчилар учун стипендия ва моддий рағбатлантириш сингари қўллаб-қувватлашларни амалга оширишлари мумкин. Бу касб-ҳунар эгаллаш иштиёқида бўлган ёшларни яхши ўқишга, ўз устида ишлашга, изланишга даъват этади, рағбатлантиради.\nҲам илм, ҳам ҳунар\nКасб-ҳунар таълими тизимида амалга оширилаётган ўзгаришлардан яна бири ўқувчиларга касбий таълим беришга ихтисослашган ўқув-ишлаб чиқариш мажмуаларининг жорий этилганидир. Мазкур мажмуаларда 10-11-синф ўқувчилари 50 дан ортиқ касбларга таълим давомида ўргатилади ва бу тўлиқ давлат бюджети ҳисобидан молиялаштирилади. Ўқувчи-қизлар келажакда бир оиланинг бекаси сифатида рўзғор юритади, фарзанд тарбияси билан шуғулланади. Ишлаб чиқариш корхонаси ёки давлат ташкилоти мавжуд бўлмаган олис туманларда яшовчи ўқувчи-қизларга ҳудуд учун хос бўлган касб-ҳунарни ўргатиш, тадбиркорлик фаолиятига йўналтириш орқали ҳам оилада, ҳам жамиятда ўз ўрнини топишларига кўмаклашиш мумкин. Бир йигитга қирқ ҳунар оз, деганидек, йигитлар ҳам мактабни битириш асносида келажакда асқотиши мумкин бўлган йўналишлар бўйича касб эгаллайдилар.\nКоллежда ўқиб, жаҳонга чиқамиз\nЎзбекистон дунё ҳамжамиятида ўз ўрнига эга бўлиб, хорижий мамлакатлар ва компаниялар билан ҳамкорлик алоқалари ривожланмоқда. Демак, касб-ҳунар коллежида тайёрланаётган кадр нафақат юртимизда, балки хорижда ҳам бемалол фаолият юритишга қодир бўлиши керак. Бу, ўз навбатида, касб-ҳунар таълими тизимини халқаро андозалар талабларига уйғунлаштиришни, таълим стандартларининг халқаро таълим таснифи стандартлари, халқаро квалификация рамкалари ҳамда профессионал стандартлар талабларига мувофиқлигини тубдан қайта кўриб чиқишни тақозо этади. Мамлакатимиз коллежларида тайёрланган, замонавий техника ва технологияларни пухта ўзлаштирган малакали кадрлар дунёнинг исталган мамлакатида, нуфузли корхонасида бемалол фаолият юритиши мумкин.\nМалакали, етук ва рақобатбардош кадрлар тайёрлаш таълим сифатига чамбарчас боғлиқ. Бу йўналишда амалга ошириладиган вазифалар аниқ белгилаб олинган. Таълим жараёнига замонавий педагогик ва ахборот коммуникацион технологияларни жорий этиш, илғор хорижий тажрибалардан унумли фойдаланиш, ўқитувчи ва ишлаб чиқариш таълими усталарининг малакасини ошириш шулар жумласидандир.\nЖалолиддин Румий “Ҳар заминга таржимондир ўт-ўлан”, дейди. Бугун соҳага қаратилаётган эътиборни шундай қиёсласак бўлади: биз экин экмоқдан олдин заминнинг имкониятини ўрганмоқдамиз. Шундагина буғдой экиб, буғдой оламиз.\nДарвоқе, яқинда ўша танишимизни кўриб қолдик. Унинг яна бир фарзанди вояга етиб, 9-синфни тугатибди. Ўқишни эса ўзининг олдида – мактабда, 10-синфда давом эттираётган экан.\n– Мактабни тугатса, коллежда ўқийди, – дейди у. – Ҳозир қайси касбни танлаш ҳақида ўйлаяпти. Унгача анчагина улғаяди. Фикри теранлашади, дунёқараши шаклланади. Мен фарзандимнинг замонавий касб танлашига ишонаман.\nЭртасини ўйлаган халқнинг келажаги буюк бўлади. Таълим соҳасида амалга оширилаётган ислоҳотларда соҳани янада тараққий эттириш асосий вазифалардан этиб белгилангани келажакка қаратилган эътиборнинг ёрқин далилидир. Буларнинг барчасида инсон омили, унинг манфаатлари, келажагимиз ворисларини баркамол этиб вояга етказишдек эзгу мақсад мужассамлашгандир.


Хорижий корхонанинг (МЧЖ) асосий фаолият тури ЎзР ҳудудида халқаро кўргазмаларни ўтказишдан иборат. Кўргазмаларнинг асосий иштирокчилари – хорижий компаниялар. Улардан тўловни хорижий валютада оламиз. Бундай шартномалар бўйича даромадлар умумий тушумнинг 15%идан ортиқни ташкил этади.\nФойда солиғи бўйича ноль даражали ставкани қўллаш тўғрими?\nПрезидентнинг 26.03.2012 цилдаги ПҚ-1731-сон қарорига ўзгартиришлар киритиш қисмида 19.06.2020 йилдаги ПФ-6011-сон Фармони қабул қилиниши муносабати билан ноль даражали ставка қўлланилиши 1.102020 йилдан бошлаб ўзгарадими?\n– Президентнинг «Экспорт қилувчи корхоналарни рағбатлантиришни кучайтириш ва рақобатбардош маҳсулотларни экспортга етказиб беришни кенгайтириш борасида қўшимча чора-тадбирлар тўғрисида»ги қарорига (26.03.2012 йилдаги ПҚ-1731-сон) илова 2020 йил 1 октябрдан ўз кучини йўқотади, унда экспорт қилувчи корхоналар учун солиқ имтиёзлари ва преференциялари санаб ўтилган (19.06.2020 йилдаги ПФ-6011-сон Фармонга 1-илова 10-банди). Бу экспорт қилувчи корхоналар Солиқ кодекси билан тақдим этиладиган имтиёзлардан фойдаланишини, уларнинг шартномалари эса бир вақтнинг ўзида қуйидаги шартларга жавоб берган тақдирда экспорт шартномаларига тенглаштирилишини англатади:\n● хорижий валютада тузилган;\n● норезидентлар билан тузилган;\n● тўғридан-тўғри шартномалар;\n● ЎзР ҳудудида хизматлар кўрсатиш;\n● воситачи орқали эмас, балки ўз сай-ҳаракатлари билан хизматлар кўрсатиш (ПҚ-1731-сон қарорнинг 5-банди).\nСизнинг ҳолатда барча кўрсатиб ўтилган шартларга риоя этилган – шартнома экспорт шартномага тенглаштирилади.\nЭкспортга хизматларни реализация қилишдан олинган фойдага қуйидаги ҳолатларда 0% ставкаси бўйича фойда солиғи солинади (СК 337-м. 1-қ. 6-б.):\n● экспортдан олинган даромадлар ялпи даромаднинг 15%ини ташкил этганда (СК 337-м. 8-қ.);\n● хорижий валютадаги тўлов хизматлар кўрсатилган кундан бошлаб 180 кундан кечиктирмай келиб тушганда (СК 337-м. 10-қ.).\nФойда солиғи бўйича турли ставкаларни (15% ва 0%) қўллаганлигингиз сабабли, даромадлар ва харажатларнинг алоҳида ҳисобини юритишингиз лозим. Алоҳида ҳисоб юритиш тартиби солиқ солиш мақсадларида корхонанинг ҳисоб сиёсатида акс эттирилиши лозим (СК 77-м. 1-қ. 3-б., 80-м.).\nШунга ўхшаш имтиёз айланмадан олинадиган солиқни тўловчиларда мавжуд. Экспорт ва уларга тенглаштирилган шартномалар бўйича хизматлар кўрсатишдан олинган даромадлар, агар бундай даромадлар умумий даромаднинг 15%идан кўпроғини ташкил этса, улар солиқ солинадиган базага киритилмайди (солиқ солинмайди) (СК 464-м. 1-қ. 6-б.).


Департамент тизгини – Бўлат Исақовда\nҚР Давлат хизмати ишлари агентлиги Туркистон вилоят департаментининг раҳбари этиб Бўлат Исақов тайинланди.\nЯнги раҳбарни вилоят фаоллари ва департамент жамоасига агентлик раисининг ўринбосари Дархан Жазиқбаев таништирди. Б. Исақов бунгача ҚР Давлат ишлари ва уюшган жиноятчиликка қарши ҳаракатлар агентлигининг Шимолий Қозоғистон вилоят департаменти раҳбари, Одоб-ахлоқ бўйича кенгаш раиси лавозимида ишлаган.\nДархан Медеғалиули Бўлат Исақовга янги лавозимида омад тилаб, Давлат раҳбарининг аҳолига сифатли хизмат кўрсатишга йўналтирилган вазифасини самарали бажаришни топширди. Шунингдек, давлат органлари халққа яқин бўлиши лозимлигига тўхталиб, минтақанинг ривожланишига ҳисса қўшаётган департамент ходимларига миннатдорчилик билдирди.\nВилоят ҳокимининг матбуот хизмати, 2019-08-17, 05:40 76


ОХИРАТ ДУНЁСИГА БЕПИСАНДЛИК МЎМИНГА ЯРАШМАС | БАРЧАНИНГ СЕВИМЛИ ЖУРНАЛИ - LiveJournaL.Uz !\nДомой » ЯНГИЛИКЛАР » ИЖТИМОИЙ СОҲА » ОХИРАТ ДУНЁСИГА БЕПИСАНДЛИК МЎМИНГА ЯРАШМАС\nҚобилжон Атаханов 31.01.2019\tИЖТИМОИЙ СОҲА, МУТОЛАА Комментировать 17 Просмотров\nҲеч шубҳа йўқки, ҳар бир инсоннинг сўнгги борар асл ва муносиб манзили қабристондир. Ҳақиқатки, ушбу манзилдан қўним топиш ҳаммага ҳам насиб этавермайди.\nМаълумки, инсонларнинг сўнгги қўним топган манзиллари азал-азалдан асраб-авайлаб, қадрланиб келинган. Муқаддас ислом динимиз таълимотларида бу борада алоҳида кўрсатмалар мавжуд. Ҳатто, қабр ишига доир махсус китоблар ёзилган, йирик асарларда бу мавзуда алоҳида бўлимлар ажратилган.\nЗотан, дафн иши, қабр аҳлини зиёрат қилиб, ҳақларига дуо айлаш, ён атрофларини асраб-авайлаш ажри улуғ амал бўлиши билан бир қаторда юксак маънавий озуқа ҳамдир.\nТопшириқ эмас, илтимос...\nМуҳтарам Юртбошимиз 2018 йил 5 январь куни Тошкент вилоятига қилган ташрифларининг биринчи кунида “Зангиота” зиёратгоҳида бўлиб, бу ерда ўтган улуғларимиз, буюк алломаларимиз ёд этилди. Уларнинг ҳақларига Қуръон тиловати ила дуолар қилинди.\nУшбу ташриф давомида Юртбошимиз “Аждодларимиз, ота-оналаримиз, умуман олганда ўтганларимизга ҳурмат бажо келтириш, уларнинг қабрларини обод қилиш ҳар биримизнинг вазифамиздир”, дея таъкидладилар.\nСўзлари давомида бу масалада амалга оширилиши керак бўлган ишларни баён этиб, мавзу юзасидан аҳолига Президент талаби эмас, аксинча, илтимосномаси сифатида мурожаат қилинишини сўрадилар.\nҲа, Президент илтимосномаси...\nТўғрида. Бу масалада топшириқ виждонини йўқотган, тўғрироғи, ундан воз кечган инсонлар учунгина берилиши мумкин...\nЎзбекистон халқ шоири Маҳмуд ТОИРнинг қалб сўзларига муносабат\n“Тошкент ҳақиқати” газетасининг 2018 йил 17 январдаги 5-сонида Ўзбекистон халқ шоири Маҳмуд Тоир томонидан ёзилган мақола, яъни ундаги ҳақиқатлар бугун кенг жамоатчилик орасида ўз таъсир кучини кўрсатмоқда, десак янглишмаймиз.\nМақолада келтирилган қабристон қоровулининг сўзларига диққатингизни чорламоқчимиз:\n“Оқсоқолимиз Орифжон ака ўн йиллардан бери қабристонга қадам қўймайдиган айрим хонадон эгаларини: “Қабристонда ҳашар уюштираяпмиз, илтимос, келиб ота-онангиз қабрини тозалашда ёрдам беринг”, деган мазмунда таклифнома юбориб ҳам келтира олмадилар...\nБундай инсонларга тегишли қабрларни имкон қадар ўзимиз тозалаяпмиз...\nБаъзилар ота-онаси қабрига йиллаб келмагани, қабрлар чўкиб, хас-хашак остида қолиб кетгани боис гўрковдан жабрдийдаларининг қабрини топиб беришни сўрашади...\nБу даражадаги шармандаликка қандай чидаш мумкин?!”.\nАминмизки, бу сўзлар қуруқ жилоли сўзлар эмас... Афсуски, барчаси ҳаётий воқелик...\nАфсуски, сизу бизнинг ҳаётимиз...\nАмалий ишлар қилинмоқда, аммо етарли эмас\nЯқинда вилоятимиз ҳокими Ғуломжон Ибрагимов бошчилигида барча туман ва шаҳар ҳокимлари, сектор раҳбарлари, таълим муассасалари мураббийлари ҳамда имом-хатиблар иштирокида селектор мажлиси ташкил этилиб, кун тартибида икки масала муҳокама этилди.\nУлардан бири жиноятчиликнинг олдини олиш бўлса, иккинчиси қабристонларни ободонлаштириш, аниқроқ айтганда, уларни аянчли ҳолатдан қутқариш масаласи бўлди.\nҲурматли ҳокимимиз томонидан бу икки масала борасида хўп ва кўп чиройли сўзлар айтилди, лозим кўрсатма ва тавсиялар берилиб, вазифалар белгилаб олинди.\nУларнинг натижасига ўтган шанба ва якшанба кунлари шоҳид бўлдик. Бироқ, бу натижаларни қониқарли, деб бўлмайди. Ҳали бу борада яна кўплаб ишларни амалга оширмоғимиз ва мунтазамликка ўрганмоғимиз лозим.\nНега “тўрт кўз”, “кўзлари тўрт” деймиз?\nҚанақасига тўрт кўз...\nХалқимизнинг ажиб бир сўзлари бор:\n“Сени кўзим тўрт бўлиб, интизор кутдим...”.\nМана шундай тўрт кўзли инсоннинг ҳолини тасаввур қилиб кўрганмисиз... Бир тасаввур қилиб кўринг-а...\n... Уни қандай ҳолда кўрдингиз?\nАслида сизу бизнинг қарашларимиз унинг юздан бир ҳолатини ҳам тасаввур қила олмайди...\nҲа, ғариб (“ғариб” арабча сўз бўлиб, яқинларидан йироқда, айрилиқда қолган инсонга нисбатан ишлатилади) инсон яқинлари дийдорини қаттиқ соғингач, ҳар томон қарайвериб, интизорликдан кўзлари тўрт бўлиб қолар экан. Яъни, унинг нигоҳлари тўрт томонга жавдираб, соғинганларини интизор ва тўхтовсиз умид билан кутаверар экан.\nШу жойда ўзимизга, ҳа-ҳа – ҳар жойда “Фалончи-ю, пистончи”, дея танилаётган ёки таърифланаётган ўзимизга бир ҳақли савол бериб кўрайлик:\nҚабристонда ғариб бўлиб ётган Отам, Онам, Жигарларим мени кўзлари тўрт бўлиб кутмоқда... Умидлари сўниб бормоқда, гўё...\nМен уларни зиёратига бордимми? Қачон?\nУларни зиёрат айлаб, ҳақларига дуо қилиш, атрофларида кўп эмас, атиги 10-15 дақиқа ҳозир бўлиш учун вақт ажрата билдимми?. Қачон?\n“Ишим кўп, зарур” деймиз-у, телевизор қаршисида соатлаб сериал томошаси учун оғринмай вақт ажратамиз...\nСўлим жойларда кунлаб ҳордиқ чиқариш учун қизғанмай вақт топамиз, таътилга ҳам чиқамиз...\nХулоса ўзимизда қолди...\nҲеч кимга сир эмас, барча ота-бобо ва она-момоларимиз, яна кимларимизнинг ака-ука, опа-сингил, умр йўлдош ва фарзандлари қўним топган қабрлари ҳамда ён атрофларини озода, эътиборли ва зиёратли, деб бўлмайди.\nАйримларининг аянчли ҳолатларини кўриб, бир савол туғилади: “Фарзандлар тарбияси, уй-жой озодалиги, умр йўлдоши хизмати йўлида ҳар кун эмас, ҳар он жон куйдириб, жон бериб яшаган, уларнинг бахтини сўраб Яратганга илтижолар айлаган бу Инсон учун наҳотки унинг икки газли майдонидан ҳафтада бир бор бўлсада хабар олувчи, ҳақларига дуолар қилиб, қабри атрофини тозалаб қўювчи бир тирик жон топилмаса?!\nЎлдинг, кетдинг – тамом бўлдинг, дегани эмас-ку, ахир!\nАбу Ҳурайра розияллоҳу анҳудан ривоят қилинади. Расулуллоҳ соллаллоҳу алайҳи васаллам шундай дедилар:\n“Улуғ ва азиз бўлган Аллоҳ бандасининг даражасини (вафотидан сўнг ҳам) юксалтириб туради. Шунада у: “Эй Раббим, бу даража менга қаердан келди?”, дея мурожаат қилганида, Аллоҳ таоло унга: “Болангнинг Сенга қилган дуоси туфайли”, деб жавоб беради”.\nХулоса қилиш мумкинки, фарзандлар, яқин қариндошлар ўтганларининг ҳақларига доимо дуо қилиб туришлари лозим экан. Фарзанднинг дуоси билан ўтган ота-она ва бошқа яқинларнинг даражаси кўтарилар экан. Ҳатто, Аллоҳ таоло уларга раҳматини зиёда қилиб, мағфират этар экан. Натижада ўтганларнинг руҳи ортдагиларидан шод ва рози бўлар экан.\nҚачон-ки, фарзанд уларни зиёрат айлаб, ҳақларига дуо айласа.\nБунинг учун ўзимизга савол бермоғимиз керак: “Менинг отам ёки онам бошқалар ота-онаси олдида даража юксалишида қуйида қолиб кетмадими? Ўзи қачон бир астойдил дуо қилдим?”, дея.\nБу саволга жавобни биров учун эмас, фақат ва фақат ўзимиз учун ахтармоғимиз керак.\nБуни қайтар дунё, дейдилар биродар...\nНасиб этиб, кексайганимизда фарзандларимиз биз учун қанчалар керак бўлса, вақти етиб бу дунёни тарк этганимизда унданда кўпроқ керак бўладилар. Тўғрироғи, уларнинг зиёрати ва дуолари...\nҚуйидаги ҳақли ва муҳим саволларга ўзимиздан бир жавоб ахтариб кўрайлик:\n– Ота-онам қайси санада туғилганлар?\n– Улар қачон вафот этилдилар?\n– Қабрларини ўз уйимни топгандек ахтармасдан топа оламан-ми?\n– Қачон зиёратларига бордим?\n– Қачон фикримни жамлаб, Қуръони каримдан икки сурани гўзал тарзда тиловат қилиб, ҳақларига дуо қилдим?\n– Аввало, дуо қилиш, Қуръон ўқишни биламан-ми?\n– Қачон оилам, фарзандларимни етаклаб ота-онам қабрлари бошига олиб бордим?\n– Қачон уларга “Мана бу раҳматли отам, мана буниси эса раҳматли онам, яъни, бобо ва момоларингизнинг қабрлари бўлади”, дея таништириб, уларнинг ҳаётлари ҳақида икки оғиз ҳикоя қилиб бердим?\nЭнг муҳим савол:\n– Қачон рафиқам ва фарзандларимни етаклаб, турмуш ўртоғимнинг ота-оналари – қайнота ва қайнонамнинг қабрлари бошига олиб бордим?\n– Қачон уларга “Мана бу онангизнинг раҳматли оталари, мана буниси эса онангизнинг раҳматли оналари, яъни, бобо ва момоларингизнинг қабрлари бўлади”, дея таништириб, уларнинг ҳаётлари ҳақида икки оғиз ҳикоя қилиб бердим?\nБу саволга ҳам жавобни биров учун эмас, фақат ва фақат ўзимиз учун ахтарайлик!\nСохта ва алдамчи жавоблар бизни чалғитмасин!!!\nЗиёрат – ўзни тарбиялаш, демакдир\nОрамизда қабрдан қўрқувчи ёки қўрқитувчилар, унинг олдидан ўтишга, унга яқин боришга ўзида куч тополмайдиганлар йўқ эмас.\nУлуғларимиз қабр аҳлини “Индамаслар олами”, дея таърифлаганлар. Қолаверса, доно халқимизда “Ўликдан эмас, тирикдан қўрқ!”, деган нақл ҳам бор.\nАслида қабристон дахшатли манзил эмас. У ўтганларимиз учун бир манзил бўлса, сизу биз – тириклар учун руҳий тарбия маскани ҳисобланади.\nШуни яхши билмоқ керакки, ислом шариати кўрсатмаларида қабристон аҳлини зиёрат қилиш ёки улар ҳаққига дуо қилиш борасида бирор бир таъқиқланган вақт мавжуд эмас.\nАслида бу зиёрат инсонга дунёнинг ортиқча ташвишларини унутишда, яхшилик сари юзланишда, ёмонлик, яъни жиноятчиликдан қутилишда ёрдам беради.\nМаълумки, бугун жойларда ташкил этилаётган тадбирларнинг асосий қисми “Жиноятчилик ва ҳуқуқбузарликнинг олдини олиш” мавзусига қаратилган. Нима учун кун сайин жиноятчилик деган бало кўпайиб бормоқда? Нима учун одамлар бунчалик бағритош ва қаҳри қаттиқ бўлиб бормоқда? Ҳатто, қотиллик жинояти ҳам оддий ҳолга айланиб қолса? Шунча тадбирлар, ислоҳотлар ва чоралар кўрилса-ю, натижа ижобий бўлмаса! Нима қилмоқ керак?\nМуаммонинг сабабларидан бири – қабристонларни зиёрат қилмай қўйдик, охиратни эсга олмай қўйдик, маййитлар ҳолидан ибратланмай қўйдик. Натижада жиноятчилик ҳам оддий ҳолга айланиб улугурди.\nБиз бу борада ёшларни ота-бобо ва она-момоларимизнинг ибратли ҳаёт мактабига, ўз навбатида, қабрлари зиёратига ўргатмай туриб, натижага тўлиқ эриша олмаймиз.\nРасулуллоҳ соллаллоҳу алайҳи васаллам шундай марҳамат қиладилар:\n“Мен сизларни қабрларни зиёрат қилишдан қайтарган эдим. Энди қабрларни зиёрат қилаверинглар. Чунки, у сизларга охиратни эслатади”. (Имом Термизий ривояти.)\nЯна бир ривоятда “Чунки у қалбни юмшатади, кўзни ёшлатади ва охиратни эслатади”, дейилган.\nДаставвал Расулуллоҳ соллаллоҳу алайҳи васаллам саҳобаларни қабрларни зиёрат қилишдан қайтарган эдилар. Боиси, жоҳилият даврида қабрларга сиғиниш, уларга ибодат қилиш каби хурофотлар авж олиб кетган эди. Қавмга соф ислом эътиқоди ва қабрлар ҳақида етарлича тушунча берилганидан сўнг қабрлар зиёратига рухсат берилди ва уларни зиёрат қилишнинг асл мақсад ва самаралари баён этилди.\nТабийки, қалби қаттиқ кишининг кўзига ёш келмайди. Бундай киши бошқаларга меҳр-шафқат кўрсатмайди. Демак, қабр зиёрати инсонлар ўртасида ўзаро меҳр-мурувватни кучайтирувчи бепул ва самарали воситадир. Боиси, зиёратчи зиёрати орқали ўзлигини англайди. Дунёнинг ҳақиқатини онгли равишда тушуниб етади. Унинг чорловларига алданиб қолмайди.\nҲа, зиёратчи қабрларни зиёрат қилиш орқали мазкур фазилатлардан баҳраманд бўлса, маййитлар зиёратчининг дуо ва истиғфорлари ҳамда тиловатлари савобидан баҳраманд бўладилар.\nДемак, ота-оналар, жигарлар, мўмин-мусулмонлар ҳамда улуғ зотларнинг қабрларини юқорида айтилган фазилатларга эришиш ва уларнинг руҳларини шод этиш мақсадида зиёрат қилиб туриш иккинчи эмас, асосий даражали ишимиз бўлмоғи лозим.\nҚабр зиёратига одатланган инсондан ёмонлик чиқмайди. У софдил ва олийжаноб инсонга айланади.\nАммо афсуски, халқимиз орасида ота-онаси тирик бўла туриб, уларни қадрламаётганлар, вафот этган бўлса, уларни қабрини зиёрат қилиб, ҳақларига тиловати Қуръон қилмаётганлар ҳам учраб турибди. Зеро, ҳеч ким бу ҳаётда абадий қолмайди, ҳамма ҳам бир кун вафот этиб, борадиган жойи қабристон бўлади.\nТириклигида ота-она ёки яқинларининг қадр-қимматини қилмаган, бироқ катта-катта харажатлар эвазига тўйхоналарда ош бериб ном қозонаётганлар, ўзлари ҳашаматли уйларда яшаб, марҳумларининг қабрини унутиб қўяётган одамларнинг кўпинча ҳеч кимга гап бермай оғизларини тўлдириб гапираётганларини кўриб таажжубланасан, киши. “Ном” чиқариш учун не-не ишларни қиладилару, аммо охират диёрини эслатувчи маконни унутиб қўядилар. Шундай бепарво ва лоқайд бўлишдан эҳтиёт бўлмоқ даркор.\n“Боқийлик Аллоҳ таолога хос. Ундан ўзгаси фано топгувчидир”.\nКейингиларнинг Аввалгилар олдидаги бурчи:\n“Улардан (яъни, мусулмонларнинг) кейин келганлари: “Эй Раббимиз, бизни ва биздан аввал имон билан ўтган биродарларимизни мағфират қилгин, қалбимизда имон келтирганларга нисбатан ғилли ғаш қўймагин, эй Раббимиз, албатта, Сен шафқатли ва меҳрибонсан”, дерлар”.\n(“Ҳашр” сураси, 10-оят).\nЗиёратга доир лозим илмлар:\nҚабр аҳлидан мадад сўраш, сиғиниш жоиз эмас, булар ширк амал, балки уларнинг ҳаққига дуо қилиш лозим. Шунингдек, қабр аҳлига атаб назр қилиш, жонлиқ сўйиш, шам ёқиш, латта боғлаш каби ишлар имонга хатардир.\nҚабристонга имкон қадар таҳоратли, муносиб кийимларда, пок ҳолда кирган афзал. Бу ҳам зиёрат одобидандир.\nҚабристонга дабдаба билан, ясан-тусан қилиб кириш макруҳ. Чунки бу жой охиратни эслаш, хокисорлик изҳор этиш манзилидир.\nҚабристонга шариатда беркитиш талаб қилинган жойларни тўсиб турадиган кийим билан кириш керак. Очиқ-сочиқ ҳолда кириш мумкин эмас.\nЗиёрат чоғида қабрларни босманг, махсус йўлакдан юринг!\n“Бирор чўғ ё қилич устида юришим мен учун бир мусулмоннинг қабри устидан юришимдан яхшироқдир”. (Ибн Можа ривояти.)\nҚабр устига ўтириш дуруст эмас!\nАбу Ҳурайра розияллоҳу анҳудан ривоят қилинади: “Расулуллоҳ соллаллоҳу алайҳи васаллам шундай дедилар:\n“Бирингизнинг бир чўғ устига ўтириб, кийими титилиб, терисигача етиб бориши унинг учун қабрга ўтирганидан яхшидир”. (Имом Муслим ривояти.)\nЗиёратчи ўзи зиёрат қилмоқчи бўлган қабрга оёқ тарафидан келиб, қабрнинг ўнг тарафига туради ва қабрга юзланиб, қиблага орқа қилган ҳолда қабр эгасига салом беради ва тиловат қилади.\nЗиёратни аввало ўтганларнинг катта ва улуғларидан бошлаш, уларнинг қабри олдига борганида уларга салом бериш одобдандир.\nҚабр зиёратида ўқиш тавсия этилган суралар:\nҚабр зиёратига келган киши “Мулк” сурасини ўқиса, яхши бўлади. Зеро, Расулуллоҳ соллаллоҳу алайҳи васаллам:\n“У (яъни, “Мулк” сураси) ман қилувчидир. У нажот берувчидир. У қабр азобидан нажот беради”, деганлар.\nҚабр зиёратига келган кишига “Ихлос” сурасини 3 маротаба ўқиши ҳам тавсия этилган. Имконияти бўлса, “Ясин” сураси ва “Оят ал-Курсий”ни ўқиса, савоби кўп бўлади.\nҚабр одида Қуръон ўқиганда тиловатни овоз чиқариб ўқиган афзал. Чунки, қабр аҳли ундан баҳра олади.\nЗиёратчи дуо қилганда, Қуръон савобини ўз марҳумига бағишлаганда қабристон аҳлини ҳам унутмаслиги керак.\nЗиёратчи қабр аҳлига Аллоҳдан мағфират сўрайди, хайрли дуолар қилади. Дуо қилганда қабр эгасидан эмас, балки қабр эгасининг ҳаққига Аллоҳ таолодан раҳмат ва мағфират сўрайди.\nҚабр устидаги кўкариб турган ўсимлик, дов дарахт ва майсаларга тегилмайди, чунки уларнинг тасбеҳидан маййитга манфаат бор. Қуриганлари тозалаб олинади.\nҚабрга белги қўйиш ҳақида\nҚабрни белгилаш учун тош ёки шунга ўхшаш табиий, содда нарсалар қўйиш мумкин. Исроф, дабдаба мумкин эмас. Белгидан мақсад – қабрни йўқотиб қўймаслик бўлиши керак, холос.\nРасулуллоҳ соллаллоҳу алайҳи васаллам эмикдош биродарлари Усмон ибн Мазъуннинг бош томонига бир тош қўйиб, шундай дедилар:\n“Бу (тош, белги) билан акамнинг қабрини белгилайман ва аҳлимдан ўлганларни унинг ёнига дафн қиламан”.\nМухтасар айтганда, биз вилоятимиздаги барча қабристонларни намунали даражага олиб чиқиш, уларни мунтазам эътиборимиз тўрида сақлаш чораларини кўришимиз ва буни амалда исботлашимиз лозим!\nНазад «VIRTUAL QO‘SHMACHILIK»\nДалее OXIRAT DUNYOSIGA BEPISANDLIK\nҲАЖГА БОРИШ САЁҲАТ ЁКИ ОБРЎ ОРТТИРИШ ЭМАС Муқаддас динимиз ҳар бир неъматнинг қадрига етиб, улардан …


Онам билан муносабат\n08:22 / 19.07.2017 | Murod | 4552\nАссалому алайкум! Отам мусулмон онам яҳудийлик динида. Бу онаси рус аёли бўлганлиги сабабли онасининг йўлидан юрган. Онам билан муносабатимиз яхши, лекин жамоат жойида ёмон. Онам ўзгалар ёнида кўпинча мени шахсиятимга тегади ва айбсиз мендан айиб излайди, жуда қаттиқ камситади. Бу хол камида кунига 1 марта бўлиб туради, онамнинг дунё қараши билан меники умуман келишмай қолади. Нохак гаплари ўзгалар олдида мени шахсиятимга қаттиқ тегишлари дилимни оғритади. Баъзан ёлғиз яшагим келиб қолади. Нима қилай, мен хам бахтли оилада онам билан Она бола бўлиб яшагим келади. Маслахат беринг?\nВа алайкум ассалом! Бу каби ҳолатлар саҳоба розияллоҳу анҳумларнинг даврларида жуда кўп бўлган. Расулуллоҳ соллаллоҳу алайҳи васаллам бундай ўринларда уларга исломнинг энг гўзал ахлоқи ила муомалада бўлиб, улар буюрадиган ношаръий ишдан четда бўлишни буюрганлар. Сиз гўзал ахлоқ ва олий одоб билан муомала қилаверинг.\nعَنْ سَعْدِ بْنِ أَبِي وَقَّاصٍ رَضِي اللهُ عَنْهُ قَالَ: حَلَفَتْ أُمُّ سَعْدٍ أَلَّا تُكَلِّمَهُ أَبَدًا، وَلَا تَأْكُلَ وَلَا تَشْرَبَ حَتَّى يَكْفُرَ بِدِينِهِ، وَزَعَمْتَ أَنَّ اللهَ وَصَّاكَ بِوَالِدَيْكَ وَأَنَا أُمُّكَ وَأَنَا آمُرُكَ بِهَذَا، فَمَكَثَتْ ثَلَاثًا حَتَّى غُشِيَ عَلَيْهَا مِنَ الْجَهْدِ، فَقَامَ ابْنٌ لَهَا يُقَالُ لَهُ عُمَارَةُ فَسَقَاهَا. وَفِي رِوَايَةٍ: فَإِذَا أَرَادُوا أَنْ يَسْقُوهَا شَجَرُوا فَاهَا بِعَصًا ثُمَّ أَوْجَرُوهَا، فَجَعَلَتْ تَدْعُو عَلَى سَعْدٍ، فَأَنْزَلَ اللهُ تَعَالَى (وَوَصَّيْنَا الْإِنسَانَ بِوَالِدَيْهِ حُسْنًا وَإِن جَاهَدَاكَ لِتُشْرِكَ بِي مَا لَيْسَ لَكَ بِهِ عِلْمٌ فَلَا تُطِعْهُمَا). رَوَاهُ مُسْلِمٌ هُنَا وَالتِّرْمِذِيُّ فِي التَّفْسِيرِ\nСаъд ибн Абу Ваққос розияллоҳу анҳудан ривоят қилинади: «Саъднинг онаси унга ҳатто у ўз динига куфр келтирмагунича ҳеч ҳам унга гапирмасликка, еб-ичмасликка қасам ичди. Ва «Аллоҳ сенга ота-онанга итоат қилишга амр қилган, мен онангман, мен сени шунга амр қилмоқдаман!» деди. Бас, уч кун туриб, қийналганидан ҳушидан кетиб, йиқилди. Унинг Умора деган ўғли туриб, унга (бир нарса) ичирди». Бошқа ривоятда: «Қачон унга ичимлик ичирмоқчи бўлишса, оғзини чўп билан очиб туриб, қуйишар эди. У Саъдни дуоибад қила бошлади. Бас, Аллоҳ таоло: «Ва инсонга ота-онасига яхшилик қилишни тавсия қилдик. Агар улар сени ўзинг билмаган нарсани Менга ширк келтиришингга зўрласалар, бас, уларга итоат этма!»ни нозил қилди», дейилган. Муслим бу ерда, Термизий эса «Тафсир»да ривоят қилганлар. Шарҳ: Бу ўша вақтнинг мушриклари янги мусулмонларни азоблашнинг турли услубларини топганларига яна бир далилдир. Саъд ибн Абу Ваққосга нисбатан у кишининг оналари маънавий азоб берган. Энг азиз киши бўлмиш она «Динингдан қайтмасанг, сенга гапирмайман, ўзим еб-ичмайман», деб туриб олиши ўғил учун энг оғир маънавий азоб бўлиши турган гап. Эҳтимол, ундан кўра калтаклаб, азоб берсалар, енгилроқ бўлармиди?! Саъд ибн Абу Ваққоснинг оналари билан бўлиб ўтган бу можара ҳақида имом Термизийнинг юқорида зикр қилинган «Ва инсонга ота-онасига яхшилик қилишни тавсия қилдик. Агар улар сени ўзинг билмаган нарсани Менга ширк келтиришингга зўрласалар, бас, уларга итоат этма!» оятининг («Анкабут» сураси, 8-оят) нозил бўлиш сабаби ҳақидаги ривоятларини ўргансак, ҳолат яна ҳам равшанлашади. Имом Термизий бу ҳақда қуйидагиларни ривоят қиладилар: «Ушбу оят Саъд ибн Абу Ваққос розияллоҳу анҳу ва унинг онаси Ҳамна бинти Абу Суфён ҳақида нозил бўлган. У онасига яхшилик қилувчи эди. Онаси унга: «Бу янги дининг нима ўзи? Аллоҳга қасамки, аввалги ҳолингга қайтмагунингча, ўлсам ҳам овқат емайман, ичимлик ичмайман. Кейин умрбод шу билан ор-номусга қолиб кетасан. Сени «Эй онасини ўлдирган», деб чақиришади», деди. Сўнгра аёл бир кечаю бир кундуз таом емай, ичимлик ичмай ётди. Сўнгра Саъд розияллоҳу анҳу унинг олдига келиб: «Эй онагинам, агар сенинг юзта жонинг бўлса-ю, битта-биттадан чиқиб турса ҳам, мен динимдан қайтмайман. Агар хоҳласанг, еб-ич, хоҳламасанг, еб-ичма», деди. Саъднинг динидан қайтишидан ноумид бўлган онаси еб-ичди. Ана шунда Аллоҳ таоло юқоридаги оятни нозил қилди». Уламоларимиз юқорида зикри келган ояти кариманинг Саъд ибн Абу Ваққос розияллоҳу анҳу ҳақларида нозил бўлганлигини таъкидлашади. У киши Макка ёшлари ичида онасини ҳурмат қилиш билан ном чиқарган эдилар. Бошқа ёшларга онани эҳтиром этишда Саъд розияллоҳу анҳу мисол қилиб кўрсатилар эди. Иймонга келганларидан сўнг Саъд ушбу нозик нуқтада синовга учрадилар. Аммо у киши иймонни устун қўйдилар. Ўн етти ёшли ёш йигит Саъд ибн Абу Ваққоснинг дин йўлида қилган бу ишлари мисли кўрилмаган қаҳрамонлик эди. Шу билан бирга, Саъд ибн Абу Ваққос оналарига яхшилик қилишда бардавом бўлдилар. Чунки Аллоҳ таолонинг «Ва уларга бу дунёда маъруф ила соҳиб бўл» деган қавлига биноан, Расулуллоҳ соллаллоҳу алайҳи васаллам у кишига оналарига яхшилик қилишда бардавом бўлишни амр қилган эдилар. Саъд ибн Абу Ваққос дастлабки босқичдаги мусулмонлар дучор бўлган барча азоб-уқубат ва машаққатларни диндошлари билан бирга баҳам кўрдилар. Абу Нуъайм раҳматуллоҳи алайҳи «Ҳулятул Авлиё»да келтирган ривоятда Саъд ибн Абу Ваққос қуйидагиларни айтадилар: «Расулуллоҳ соллаллоҳу алайҳи васаллам билан бизга Маккада ҳаётнинг турли оғирликлари, қийинчиликлари ва машаққатлари етар эди. Бизга бало етганда уни эътироф қилдик, унга ўргандик ва сабр қилдик. Расулуллоҳ соллаллоҳу алайҳи васаллам билан Маккада эдим. Кечаси ҳожатга чиқдим. Бирдан пешобим остидан шитирлаган нарсанинг овозини эшитиб қолдим. Қарасам, туянинг бир парча териси экан. Уни олиб, ювдим, кейин куйдириб, икки тош орасига олиб, чақдим. Сўнг уни сув билан ичиб, уч кун жон сақладим». Саъд ибн Абу Ваққос ёшлигидан ўзида жанговарлик сифатларини мужассам қилган ҳолда ўсган эдилар. У киши камон отишни жуда кўп машқ қилар эдилар. Шундай қилиб, Саъд ибн Абу Ваққос ўз вақтининг энг моҳир ва машҳур мерган камончиси бўлиб етишди. У кишининг қалбини иймон нури ёритган лаҳзадан бошлаб Исломнинг мухлис лашкарига айландилар. У киши ҳар қандай оғир ҳолатда ҳам душманга юзма-юз келишдан тап тортмас эдилар. Ўша пайтда Расулуллоҳ соллаллоҳу алайҳи васалламнинг саҳобалари мушриклардан беркиниб, намоз ўқиб юрган пайтлари эди. Саъд ибн Абу Ваққос розияллоҳу анҳу бир гуруҳ саҳобийлар билан Макканинг дараларидан бирида юриб борар эдилар. Бир пайт бир тўп мушриклар уларнинг устиларига бостириб келиб қолдилар. Улар мусулмонларнинг динларини ҳақоратлаб, ўзларига тажовуз қилдилар. Шунда Саъд ибн Абу Ваққос розияллоҳу анҳу туянинг суяги билан мушриклардан бирининг бошини ёрдилар. Бу Ислом йўлда тўкилган биринчи қон эди. ("Ҳадис ва Ҳаёт" китобидан). Валлоҳу аълам!\nЭри берган пулдан ота онага ишлатиш\nСанга котта кўча тўрт томонинг қибла деса\nТалоқ бераман дейиш


Газета СБХ / 2015 год / № 2 / Аудитор маслаҳат беради\nБиз ҳар куни турли вазифа ва бичимга эга бўлган дастурлар – бухгалтерия софти, молиявий, статистик ва солиқ ҳисоботларини электрон шаклда топшириш, интернет-дўконлар, электрон авиачипталар ва кўплаб бошқа дастурларга, ҳатто «Электрон ҳукумат»га тўқнаш келамиз.\nАвтоматлаштиришнинг таъсир доирасини эътиборга олмаслик мумкин эмас. Шу билан бирга молиявий ҳисоботда дастурий маҳсулотларни ўз ўрнида акс эттириш лозим.\n2005 йилда молия вазирининг буйруғи1 билан янги таҳрирда 7-сон БҲМС «Номоддий активлар» тасдиқланди (бундан кейин – Стандарт, 7-сон БҲМС). Стандартни ўзгартириш дастурий маҳсулотларни акс эттириш масалаларига тааллуқли бўлди: ижро этилиши номоддий активни маҳсулотдан фойдаланувчининг ҳисоботида акс эттиришга олиб келадиган мезонлар тушунтирилди; дастурнинг ҳуқуқ эгаси мулкий ҳуқуқни фойдаланувчига топширмайдиган ҳолларда ҳисобга олиш механизми батафсил баён этилди.\nСтандартни янада чуқурроқ тушуниш учун 3 та турли вазиятни таҳлил қиламиз.\n1-ВАЗИЯТ. А корхонаси ичига дастурий таъминот (ДТ) ўрнатилган асбоб-ускунани харид қилди, ундан 9 йил мобайнида фойдаланилади. Бунда тизимнинг узлуксиз ишлашини таъминлаш учун ДТ ҳар 3 йилда янгиланиб, асбоб-ускунани харид қилиш пайтидаги лицензия қиймати билан таққосланадиган тўлақонли лицензия йиғими тўланиши лозим.\nХарид қилинган дастур қандай классификацияланади: асосий воситанинг таркибий қисми, номоддий актив ёки харажат сифатидами? ДТ амортизацияси қайси муддатдан келиб чиқиб амалга оширилади?\n7-сон БҲМС 7-бандининг «а» кичик бандига мувофиқ асбоб-ускунанинг ажралмас қисми ҳисобланган дастурий таъминот асбоб-ускунанинг таннархига киритилади. Бироқ маҳсулотни ҳар 3 йилда янгилаш зарурлиги вазиятни мураккаблаштиради. Асбоб-ускуна ва унинг электрон қисми хизматининг иқтисодий муддатлари турлича: 9 йил – асбоб-ускунаники ва 3 йил – дастур лицензиясиники. 5-сон БҲМС «Асосий воситалар»нинг2 5-бандига кўра ҳисоб юритишнинг турли объектларида иқтисодий хизматнинг муддатлари турлича ва уларни идентификациялаш мумкин бўлса, объектларни бўлиш лозим. Бошқача айтганда, мазкур ҳолда дастур – асосий воситанинг таркибий қисми, бироқ бунинг устига унумли фойдаланиш муддати ёки 3 йил мобайнида амортизацияланадиган алоҳида инвентарь объекти ҳисобланади.\n2-ВАЗИЯТ. Бухгалтерия ҳисобини автоматлаштириш учун В корхонаси «1С: Корхона 8.3» комплексини харид қилди. Тузилган лицензия битимига кўра мулкий ҳуқуқ ҳуқуқ эгасида қолади ва фойдаланувчи дастурий маҳсулотни сотиш ёки бошқача тарзда учинчи шахсга беришга ҳақли эмас. Айни вақтда В корхонаси ишлаб чиқувчини ёллайди, у алоҳида ҳақ эвазига маълумотлар бир базасидан маълумотларни «1С: Корхона 8.3» (бундан кейин – модуль)га кўчириш жараёнини автоматлаштиради. Модуль қонун ҳужжатларидаги ўзгартиришларга боғлиқ эмас ва маълумотларнинг иккала базасидан фойдаланиш якунланишига қадар ишлатилади. Модулга доир мулкий ҳуқуқ В корхонасига берилган.\nХарид қилинган «1С: Корхона 8.3» дастурий таъминоти ва модуль қандай классификацияланади: номоддий актив сифатидами ёки харажат сифатида? Амортизация қайси муддатдан келиб чиқиб амалга оширилади?\nДастурий маҳсулотни номоддий актив сифатида эътироф этишнинг асосий мезони мулкий ҳуқуқ ҳисобланади (7-сон БҲМС 6-бандининг «г» кичик банди). Яъни агар у фойдаланувчига берилса, харид номоддий актив сифатида классификацияланади. Агар бундай бўлмаса – барча қилинган харажатлар келгуси даврлар харажатлари сифатида акс эттирилиб, иқтисодий нафларни олиш муддатига мутаносиб равишда жорий харажатларга киритилади3.\nМазкур ҳолда «1С: Корхона 8.3» комплексини харид қилиш билан боғлиқ харажатлар келгуси даврлар харажатлари, ишлаб чиқилган модуль эса номоддий активдир. У «1С: Корхона 8.3» учун белгиланадиган иқтисодий нафларни олиш муддатидан келиб чиқиб амортизацияланади.\n3-ВАЗИЯТ. Ишлаб чиқариш жараёнини автоматлаштириш учун С корхонаси буюртмага ишлаб чиқилган махсус дастурий маҳсулотни харид қилди. С корхонаси билан ишлаб чиқувчи ўртасида тузилган битимга кўра мулкий ҳуқуқ С корхонасига берилади. Бироқ битимда қуйидагича таъкид бор: дастурни реализация қилиш ёки бошқача тарзда учинчи шахсга бериш ишлаб чиқувчи билан келишилиши лозим.\nХарид қилинган дастур қандай классификацияланади: номоддий актив сифатидами ёки харажат дебми? Амортизация қайси муддатдан келиб чиқиб амалга оширилади?\nЮқорида айтганимиздек, дастурий маҳсулотга мулкий ҳуқуқни бериш номоддий активни акс эттиришга олиб келади. Бундан аввалги мисолларга ўхшаб, амортизация унумли фойдаланиш муддатидан (иқтисодий нафларни олиш муддатидан) келиб чиқиб ҳисобланади.\nТарихчилар ва олимларнинг ҳисоблашларича, инсоният XXI асрда 1 йилда эришадиган тараққиёт XX асрдаги 10 йилда эришилган тараққиётга тенгдир. Бу ажабланарли эмас. Биз ҳозирда тонгимизни бир пиёла қайноқ кофе ва иссиқ душсиз тасаввур қила олмаймиз. Бизни ишга пиёда боришга мажбур қилиш қийин ва ўзимизнинг уяли телефонларимиздан ҳеч ҳам воз кечмаймиз. Зеро биз ахборотлаштириш ва технологиялар асрида яшаяпмиз. Инсоният рақамли технологияларнинг барча жозибадорлигини ҳам муносиб баҳолади.\nТехнологларнинг таъкидлашларича, 50 йилча вақт ўтгандан кейин юқори технологик машиналар инсон ўрнини барча соҳаларда бўлмаса-да, киши фаолиятининг жуда кўп соҳаларида боса олади. Илмий-техника инқилоби техник тараққиёт билан ҳамкорликда инсон ҳаётини енгилроқ, янада шинамроқ ва қизиқарлироқ қилади.\nМасаланинг долзарблигини тушуниб, ҳозирнинг ўзидаёқ биз бухгалтериянинг оддий саволига жавоб беришимиз керак: қайси ҳолларда дастурий таъминот харидор учун номоддий актив ҳисобланади, қайси ҳолларда эса – ундай эмас? Кўриб чиқилган мисоллар бунинг жавоби унчалик оддий эмаслиги ва у шартнома шартларига боғлиқлигини тасдиқламоқда. Шу боис биз ҳужжатларни расмийлаштиришга янада эътиборлироқ муносабатда бўлишни ва нафақат шартноманинг анъанавий бирламчи юридик ташхисини ўтказишни, балки молиячилар, IT-мутахассислар, эҳтимол, ташқи маслаҳатчиларни ҳам жалб этишни тавсия қиламиз.\nТаҳририятдан. Материалда кўтарилган мавзу қизиқарли бўлган барча газетхонларга маълум қиламизки, 2015 йил 21 январда «Norma» профессионал ривожланиш маркази «Номоддий активлар: савол-жавоблар» семинарини ташкил этади. Семинарда 7-сон Бухгалтерия ҳисоби миллий стандарти «Номоддий активлар»нинг қоидалари ва НМАни ҳисобга олишда бухгалтер тўқнаш келадиган энг кўп учрайдиган хатолар кўриб чиқилади. Маърузачи НМАга (хусусан, дастурий таъминотга) ҳуқуқларни беришга оид шартномаларни ўқишда нималарга эътибор қаратиш кераклиги хусусида амалий тавсиялар ва маслаҳатлар беради, тингловчиларнинг номоддий активларни классификациялаш, баҳолаш, амортизациялаш ва қайта ишлаш билан боғлиқ саволларига жавоб беради.\n1АВ томонидан 27.06.2005 йилда 1485-сон билан рўйхатдан ўтказилган.\n3Иқтисодий нафлар олиш муддати – раҳбарият томонидан келгусида қўшимча даромад олиш учун талаб қилинадиган, активни тутиб туриш ва унга хизмат кўрсатиш харажатлари даражасига баҳо беришдир. У ҳар бир муайян ҳолатда белгиланиши керак. Янги технологияларни ишлаб чиқиш ва жорий этишни ҳисобга олганда ушбу муддат 3 йилдан ошмайди дейиш мумкин. Бироқ янгиланиши уларнинг долзарблигига таъсир кўрсатмайдиган махсус дастурлар яратилган тақдирда муддат кўпроқ бўлиши мумкин.


Нур-Султонда фуқаро жамиятининг ижтимоий тотувликни мустаҳкамлашдаги ўрни муҳокама қилинди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nНур-Султонда фуқаро жамиятининг ижтимоий тотувликни мустаҳкамлашдаги ўрни муҳокама қилинди\nНур-Султонда фуқаро жамиятининг ижтимоий тотувликни мустаҳкамлашдаги ўрни муҳокама қилинди. Қозоғистон халқи Ассамблеяси Осиёда ўзаро ҳамкорлик ва ишонч чоралари кенгаши мамлакатлари миллий-маданий марказлари форумини ташкил қилди.\nМайдончада депутатлар, тузилмага аъзо давлатлар, дипломатик корпус, давлат органлари, этно-маданий бирлашмалар вакиллари ва экспертлар йиғилди. Улар шу кунгача тўпланган тажриба ҳамда фуқаролик жамияти барпо этиш истиқболларини муҳокама қилдилар. Қатнашчилар таъкидлашича, илғор ғояларни маданий анъаналар орқали кузатиб бориш - ташкилот майдонида тинчлик ва тотувликка эришиш кафолатидир.\nШЕРЗОД ПЎЛАТОВ, ҚХА РАИСИ ЎРИНБОСАРИ:\n- Ушбу кенгаш ва Қозоғистон халқи Ассамблеяси фаолияти тўғрисида гапирадиган бўлсак - 2014 йилда томонлар ўзаро ҳамкорлик тўғрисида меморандум имзолаган эди. Ва мазкур меморандум доирасида амалга оширилаётган ишларни такомиллаштириш ва фуқаролик жамияти аҳволини яхшилаш бўйича фикр алмашиш мақсадида мулоқот майдончалари яратишимиз кўзда тутилганди. Ёшлар учун ҳам алоҳида мулоқот майдончаси тақдим этилганди. Биз айнан ўз ғояларига эга ёшларни тинглашни истадик.\nфоруммеморандумҚозоғистон халқи Ассамблеяси\nДавлат ёшлар сиёсати мактабида тажриба алмашилди\nМанғистау вилоятидаги Шарлар водийси\nRegional Focus. 20.11.2019\nСейфуллин номидаги Қарағанди театри – Бишкекда\nНур-Султонда халқаро композиторлар танлови - «New Music Generation-2019» якунлари чиқарилди\n«Astana Club 2019»: Қозоғистон – жаҳоннинг энг кучли давлатларидан бирига айланади


OzodDayjest: Балки янги Ўзбекистон китобсиз мамлакат бўлиши керакдир?! - “Академнашр” директори\n12 апрел 2021, Тошкент вақти: 05:22\nЎзбекистонда иш вақтида ходимларнинг ҳалок бўлиши ҳолатлари кўпайиб бормоқда. Муяссар Раззоқова операдаги таниш-билишчилик ва кўзбўямачилик ҳақида гапирди. Ўзбекистонда китоб ноширлиги учун ёмон кунлар бошланаётгани башорат қилинди.\nЎзбекистонда иш вақти ходимларнинг ҳалок бўлиши ҳолатлари йилдан-йилга кўпаймоқда (“Ҳуррият”, 8 январь). Бу ҳақда Бандлик ва меҳнат муносабатлари вазирлиги давлат меҳнат инспекцияси раҳбари ўринбосари Абдувоҳид Шаропов маълум қилган. 2017 йилда 456 та бахтсиз ҳодисада 519 нафар ходим жароҳатланган ва улардан 162 нафари вафот этган. 2018 йилда 553 та бахтсиз ҳодисада 667 нафар ишчи лат еган ва улардан 182 нафари ҳаётдан бевақт кўз юмган. 2019 йилда бу кўрсаткич янада ошган. Қайд этилишича, бир йил давомида давлат меҳнат инспекциясига бу борада 20 минг зиёд шикоят келиб тушган. Вазирлик вакили иш пайти ҳалок бўлган ходимларга тегишли товон пули тўлангани масаласига ойдинлик киритмаган.\nМуяссар Раззоқова операда таниш-билишчилик авж олганидан хавотир билдирди\nЎзбекистон ва Қорақалпоғистон халқ артисти, профессор Муяссар Раззоқова мамлакат опера санъатида таниш-билишчилик кучайиб кетганидан хавотир билдирди (“Даракчи”, 9 январь). “Операда ҳам эстрададаги каби таниш-билиш ривожланиб кетган. Овози бор, истеъдодли йигит-қизлар четда қолиб кетяпти. Ҳозир театрда ишлаётганларни овози бўйича аттестациядан ўтказса, элакда уч-тўрт нафари қолиб, қолганлари тушиб кетади”, деган М. Раззоқова. Таниқли санъаткор операда фонограмма ва кўзбўямачилик ҳолатларини ҳам танқид қилган.\nМ. Раззоқовага кўра, ўзбекистонлик кадрлар чет элга кетишга мажбур бўлмоқда. Шу боис ҳудудларда ҳам опера театрларини очиш лозим.\nКитоб ноширлиги учун ёмон кунлар бошланаётгани башорат қилинди\n“Академнашр” нашриёти директори Санжар Назар нашриёт ва китоб савдоси хизматлари учун қўшимча қиймат солиғи ва даромад солиғи ошганини ноширлик учун ёмон кунлар келаётгани белгиси, деб атади (www.sof.uz, 8 январь).\n“Матбаа, нашриёт ва китоб савдоси хизматлари учун 15 фоиз миқдорда ҚҚС тўланадиган бўлди. Нашр учун зарур хомашёлар: қоғоз, бўёқ ва ҳоказолар учун олдин ҳам ҚҚС тўланар эди. Корхоналарнинг даромад солиғи миқдори 12 фоиздан 15 фоизга ошди. Аҳолининг тўлов қобилияти, харид қуввати ошиши мумкинлигига ҳатто бирон ишора ҳам кўринмаётган бир шароитда бу ўзгаришларнинг оқибатини тасаввур қилишни ҳам хоҳламасдим”, дейди нашриёт директори С. Назар.\nМуаллиф ҚҚС ва даромад солиқларининг ошиши шундоғам зўрға елкасидан нафас олиб турган соҳа учун ортиқча юк эканини таъкидлаган.\n“Балки янги Ўзбекистон китобсиз мамлакат бўлиши керакдир?!” дея киноя қилади ношир.


«Камондан ўқ отиш» системаси иш бермади… Энди нима қилиш керак? | Fayzbog.uz\n02.09.2017 / Темур Малик /\nРус эртакларида кўпинча «халқ қаҳрамони» сифатида подшоҳнинг кенжа фарзанди Иван-жинни кўз олдимизда гавдаланади. Бир эртак бор, сиз ҳам буни эшитган ёки телеэкранларда томоша қилган бўлсангиз керак. Хуллас, кунлардан бир куни подшоҳ учта фарзандларини уйлантиришга қарор қилади ва уларга ўзига хотин топиб қўйишлари учун бир ғайритабиий услубдан фойдаланишни таклиф қилади. Таклифга кўра, ўғиллар қўлларига камон олиб, унинг ўқини иложи борича узоқроққа отишлари керак бўлади. Камон ўқи қайси хонадонга тушса, ўша хонадон қизи юртнинг янги маликаси номига лойиқ кўрилар экан. Зўр-а? Бир тасаввур қилинг, подшоҳнинг уччала кап-катта фарзандлари ўзига умр йўлдош излаб топиш мақсадида катта таваккалчиликка қўл уришяпти. Омади келса, яхши хотинга учрайди, йўқса йўқ. Тамом.\nБу эртак-ку, ахир, эртакларда нималар содир бўлмайди, дерсиз. Мен бу эртакни сизга нима учун эслатдим? Чунки ушбу эртакда мен терма жамоамизнинг бугунги… йўқ-йўқ, нафақат бугунги, балки бутун 21 аср мобайнидаги ҳолатини кўрдим. Қандай қилиб, дейсизми? Ҳозир ҳаммасини бафуржа тушунтириб бераман.\nМана, неча йилдирки, бизнинг терма жамоамиз муваффақиятларига тўсиқ бўлаётган икки ҳолат мавжуд: биринчиси — ўртоқлик учрашувлари, иккинчиси — бош мураббий масаласи. Келинг, шу охирги цикл ҳақда сўз юритайлик. Самвел Бабаян бошчилигида терма жамоамиз ўртоқлик учрашувлар вақтида қайси кучли, номдор рақибга қарши майдонга тушди? Африканинг қайсидир жамоасининг иккинчи таркиби, Иордания, Ироқ, Қирғизистон… Шундай тайёргарлик олиб бораётган терма жамоа жаҳон чемпионати йўлланмасини қўлга кирита оладими? Саволни бошқачароқ қўяман: шундай тайёргарлик олиб бораётган терма жамоа жаҳон чемпионатига чиқишни истайдими? Ҳоҳиш, истак борми? Мақсад, ният, ниятга яраша ҳаракат.. Ҳаммаси шуми?\nИккинчи муаммога қайтамиз. Бу энди алоҳида мавзу. Бу борада қалам аҳли сўз юритиб, таклифлар билдиравериб, чарчаб ҳам қолишди. Сўз увол! Қалам увол! Аввал Инелеевга терма жамоани топшириб кўрдик. Натижа чиқмагач, бошқарувни Қосимов олди. Ундан ҳам тайинли садо чиқмагач, Вадим Абрамов бошчилик қилди. Кейин яна Қосимов, кейин Самвел Бабаян. 2007 йилдан то бугунги кунга қадар вақтимизни шу тариқа зое кетказдик. Хато қилдик, хатони тузатишнинг ўрнига яна ўша хатони қайта такрорладик. Катта жарликни кўра билатуриб ҳам, уни айланиб ўтишнинг ўрнига, қайта-қайта ўша жарликка тушиб кетавердик. Ҳалиги «кўзларимиз кўр эди», деб кулгуга қолган депутатимиз ҳолатига ўхшаб, кўр кўзларимиз билан ўша жарлик томон қадам-бақадам юравердик. Бунинг оқибатида, кўриб турганингиздек, бугунги ҳолатимиз намоён бўлмоқда.\nАПЛ жамоалари бир неча йил қаторасига ЕЧЛда омадсизликларга дуч келавергач, асл муаммо қаерда эканлигини тезда пайқаб олишди ва ҳар бир Англиянинг топ-клуби ўз даражасидан келиб чиқиб, ўзига номдор бош мураббий қидириб топди. Қозоғистон ва Озарбайжон футбол клублари ҳам хорижлик бош мураббийнинг қўл остида еврокубокларда қатнашишга муваффақ бўляпти. Руслар ҳам мамлакат футболи даражасини ботқоқдан кўтара олган инсонлар сифатида ҳали-ҳануз ҳолландиялик Гуус Ҳиддинк ва Дик Адвокат эканлигини иддао қилишади. Хўш, биз-чи? Биз қачон шу ҳақиқатни тан оламиз? Бизнинг маҳаллий мураббийларимиз ўз чемпионатимиз даражасида эканини, бу мутахассислар билан ЖЧга йўл олиш тугул, ҳатто Осиёнинг гранд жамоаларини ҳеч йўқ бир маротаба ҳам енга олмаганимизни, енга олмаслигимизни қачон тушуниб етамиз? Ким тушуниб етади? Бу ҳақиқатга реал қарай оладиган, омадсизликларимиз учун айбни ўз бўйнига оладиган мард жавобгар инсон борми ўзи?\nЯна юқоридаги эртакка қайтамиз. Терма жамоамиз мутасаддиларини ўша ўз ўғилларига ақлга сиғмас таклиф берган ўша подшоҳга ўхшатаман. 10 йилдан ортиқ вақт мобайнида биз кимга, нимага ишондик? Қандай натижани кўзлаган эдик? Кўр-кўрона «камондан ўқ отиш»миди бизнинг мақсадимиз? На бир аниқ режа, на бир система ва на бир мақсад томон дадил ҳаракатланишлар кўринди. Ўхшаб қолса — «чиройли малика», ўхшамай қолса… Афсуски, ўхшамай қолди. Ўша рус эртаги қаҳрамони Иван-жиннига ўхшаб, ҳар гал «камон ўқимиз» ЖЧ йўлланмаси томон эмас, балки «қурбақа» ёнига тушаверди.\nБугун ушбу қинғириклар учун ким жавобгар? Халқнинг дардини ким эшитади? Шунча йилдан бери бир-хил хатоларни такрор ва такрор қайтарганимизга қараб айтадиган бўлсак — ҳеч ким! Алқисса, Эркин Воҳидов айтганларидек:\n«Бизлар арра тортмоқдамиз,\nНега арранг тиши йўқ, деб,\nСўрайдиган киши йўқ.»\nЭнди гап бундай. Мадомики, Ўзбекистон футбол федерацияси ростдан ҳам терма жамоанинг ЖЧга йўлланмани қўлга киритишини чин кўнгилдан истар экан, буни энг аввало ўз ҳаракатлари билан исботласин. Барча ишни бош мураббий билан футболчилар зиммасига юклатавермасдан, катта куч хосил қилиб, шу вазифани амалга ошириш учун ўз ишига профессионаллик билан ёндошсин. Ўртоқлик ўйинлар борасида ҳам, бош мураббий масаласида ҳам мавжуд бўлган муаммоларни узил-кесил ҳал қилсин. Ана ўшандагина, шу иш амалга оширилгач, мухлислардан тўрт йил кутишни илтимос қилса арзийди. Акс ҳолда, ўн йилдан бери такрорланаётган хатолар яна қайтарилаверади. Бу ҳолатда эса, Одил Аҳмедов айтганидек, футбол ўйнашни умуман йиғиштириб қўяверса ҳам бўлаверади.\nМазкур мулоҳазамни Носиржон Тошматовнинг қуйидаги иқтибоси билан якунлайман:\n«Футбол фанатлари, кўп хуноб бўлманг,\nКун келиб, жаҳонга чиқамиз бешак.\nБунинг учун… э ҳа, топдингиз, ўлманг,\nЮқоридан катта кўрсатма керак.»\nДолзарб / Колумнист / Мулоҳаза / Спорт 16 комментариев\nпорахурлар шу сардор тушмагани ёмон булдида\nIkklasi ham vijdonan uziga savol berishi kerak, uzbekiston vatanimiz ba halqimiz uchun nima deb javob beramiz deb\nБрат халкни дарди буларни киссасини тулдирмайдию буларга пул булса бас халк га жавоб бериш буларни кизиктирмайди Самвел ким бу узи каердан келди миллий терма жамоага кандай килиб мураббий булгани хаммаси пулни ортидан энди екотилган пулни урнини 10 баробар киб куймаса хаммаси бекор\nБуларда виждон булганида аллакачон истефога чикиши керак эди,пул учун булар онасини хам сотишга тайер,Суриядан хам ортда колиб кетди Узбекистон,\nТан олайлик. Давлатимизнинг аклли амалдорлари ва оддий ахолисини кўпчилиги ФУТБОЛ ФЕДЕРАЦИЯСИ РАХБАРЛАРИНИНГ БАРЧАСИ ГЕГЕМОНЛИГИ ВА ЧАРМБЕТЛИГИ УЧУН ФУТБОЛИМИЗ ИШКИВОЗЛИГИДАН ВОЗ КЕЧИБ ЧЁТ ЭЛ КЛУБЛАРИГА КИЗИКИШАДИ. Лекин ФУТБОЛДА бу холга тушиб колишимизга ЖУРАТСИЗ СЕНАТОРЛАР ХАМ АЙБДОРДИРЛАР. ХАЙФ СЕНДАЙ ХАЛК НОИБЛАРИГА……….\nБетам комаган буларда\nChotki manapolya qip oganla xechkimni kuchi etmiydi bularga\nЮТГАНИДАН КУРА ЮТКИЗГАНИГА КУПРОК МАНФААТДОР БУЛГАН БУЛСА КЕРАК\nАТАЙИН ЮТКИЗИБ БЕРГАНГА УХШИДИ.\nИккаласини башарасини узи ОТВРАЩЕНИЯ! Виждонсиз маймунлар!!!\nХудо хохласа ютамиз!!! Аллох маладкоримиз булсин!!! Go Uzbekistan 🇺🇿!!!\nZudlik bn rasmdigi ikki shahssi yoqotish kere ozbek fudbolidan !!!\nМираброр усмонив давно кетиш керегиди проста давлатни пулин талан тарож килишвотти наф йук пулни ойликни оклаб.олиш керак хурматли фудбол федератсияси райси ва ходимлар уйалинг туфффу\nАнави оеги кийшикларда хам айб бор бу ерда. Битта одил нима кила хам оларди.\nMaslaxatim xic kim uzbek futbolini kormasinam stadioniga bormasinam yegiwtirvoriw kere uzbek futbolini\nXali anca bor bulaga\nMaxalladan sostav yegsam 100% xarxolda finalga ciqsa boladi